
LIMBAŽU NOVADA KULTŪRAS ATTĪSTĪBAS STRATĒĢIJA

2024.- 2031.GADAM

RĪCĪBAS PLĀNS 2024.- 2027.GADAM



# **SATURS**

[IEVADS 3](#_Toc169513284)

[1. STRATĒĢIJAS IZSTRĀDES PROCESS 4](#_Toc169513285)

[2. KULTŪRAS RESURSU PATĒRIŅŠ 6](#_Toc169513286)

[3. KULTŪRAS NOZARES FINANSIĀLAIS MEHĀNISMS LIMBAŽU NOVADĀ 10](#_Toc169513288)

[4. KULTŪRAS APAKŠNOZARU RAKSTUROJUMS 12](#_Toc169513289)

[4.1 BIBLIOTĒKAS – PAMATS GUDRAI, STIPRAI UN RADOŠAI SABIEDRĪBAI 13](#_Toc169513290)

[4.2. KULTŪRAS NAMI UN CENTRI – PAMATS NOVADA ILGTSPĒJĪGAI KULTŪRVIDEI 25](#_Toc169513291)

[4.3. MUZEJI - VĒSTURISKAIS MANTOJUMS NĀKOTNEI 33](#_Toc169513292)

[5. KULTŪRAS STRATĒĢIJAS APAKŠPROGRAMMAS 37](#_Toc169513293)

[5.1. “ZIEMEĻU STĪGA” 37](#_Toc169513294)

[5.2. “ALOJAS AUSEKĻA MANTOJUMS” 38](#_Toc169513295)

[5.3. “KULTŪRSPĒKS JŪRAI” 39](#_Toc169513296)

[5.4. “LATVIJAS ROMANTISMA AVOTS – “RUMBIŅI” 40](#_Toc169513297)

[5.5. “LIEPUPES KINOCIEMS” 42](#_Toc169513298)

[5.6. “BAUMAŅU KĀRĻA LIMBAŽI 800+” 42](#_Toc169513299)

[5.7.” VIDZEMES LĪBISKĀ KULTŪRTELPA” 43](#_Toc169513300)

[6. KULTŪRAS PIEDĀVĀJUMS UN KULTŪRAS LĪDZDALĪBAS IESPĒJAS 45](#_Toc169513301)

[6.1. FESTIVĀLI 45](#_Toc169513302)

[6.2. TRADICIONĀLIE UN VALSTS SVĒTKU PASĀKUMI LIMBAŽU NOVADĀ 46](#_Toc169513303)

[7. KULTŪRAS NOZARES SVID ANALĪZE 49](#_Toc169513304)

[8. STRATĒĢIJAS ĪSTENOŠANAS UZRAUDZĪBA 52](#_Toc169513305)

[9. RĪCĪBAS PLĀNS 2024. - 2027. GADAM 54](#_Toc169513306)

[9.1. KULTŪRAS ATTĪSTĪBAS VIDĒJĀ TERMIŅA PRIORITĀTES 54](#_Toc169513307)

[9.2. STRATĒĢISKĀ KARTE 55](#_Toc169513308)

[9.3. PRIEKŠLIKUMI RĪCĪBAS PLĀNAM KULTŪRAS IESTĀŽU INFRASTRUKTŪRAS SAKĀRTOŠANAI 2024. – 2026.GADĀ 62](#_Toc169513309)

# **IEVADS**

Limbažu novada Kultūras attīstības stratēģija 2024.-2031. gadam (turpmāk – Stratēģija) ir vidējā termiņa plānošanas dokuments, kurā tiek noteikti nozares stratēģiskie mērķi un rīcības. Stratēģijas izstrādē ir ņemti vērā saistītie attīstības plānošanas dokumenti – gan Latvijas vidējā termiņa kultūrpolitikas plānošanas, gan ilgtermiņa un vidējā termiņa teritorijas attīstības plānošanas dokumenti Limbažu novadam un Vidzemes plānošanas reģionam, kas savukārt veidoti atbilstoši Latvijas ilgtspējīgas attīstības stratēģijai “Latvija 2030” un Latvijas Nacionālajam attīstības plānam 2021.-2027. gadam.

Stratēģija veidota atbilstoši Limbažu novada Attīstības programmai 2022.-2028. gadam, ņemot vērā vietējā plānošanas reģiona attīstības plānošanas dokumentus – Limbažu novada ilgtspējīgas attīstības stratēģiju (2012.-2030.), Salacgrīvas novada ilgtspējīgas attīstības stratēģiju (2015.-2038.), Alojas novada ilgtspējīgas attīstības stratēģiju (2013.-2030.), Limbažu novada teritorijas plānojumu (2012.-2024.), Salacgrīvas novada teritorijas plānojumu (2030.), Alojas novada teritorijas plānojumu (2013.– 2024.) un to vietējo pašvaldību spēkā esošos teritorijas attīstības plānošanas dokumentus, ar kurām robežojas Limbažu novads.

Stratēģijas izstrādē ņemti vērā starptautiski atzītie labas kultūras pārvaldības un kultūrpolitikas veidošanas principi, ko praksē ieviesušas Eiropas Savienības dalībvalstis.

Kultūras joma mūsdienu kultūrpolitikā netiek aprobežota ar tradicionālajām pašvaldības kultūras institūcijām (kultūras nami, klubi, tautas nami, bibliotēkas un muzeji), jo ir nepieciešama sinerģiska plānošana gan ar tūrisma jomu (kultūras tūrisma objekti ir neatraujama sastāvdaļa, veidojot tūrisma galamērķa politiku), gan sociālo jomu (pilnībā izmantojot iespējas iedzīvotāju dzīves kvalitātes uzlabošanā, piedaloties radošās aktivitātēs), gan uzņēmējdarbību (kur radošums un vietējie kultūras resursi var palīdzēt veidot unikālus un konkurētspējīgus galaproduktus).

Stratēģijas izstrādes galvenais mērķis ir izstrādāt vidēja termiņa kultūrpolitikas attīstības plānošanas dokumentu teritorijai, kurā ietilpst Limbažu, Salacgrīvas, Alojas, Ainažu un Staiceles pilsētas, Limbažu, Salacgrīvas, Alojas, Ainažu, Staiceles, Braslavas, Brīvzemnieku, Katvaru, Liepupes, Pāles, Skultes, Umurgas, Vidrižu un Viļķenes pagasti, lai sekmētu ilgtspējīgu un stabilu kultūrpolitikas attīstību Limbažu novadā, nodrošinot iedzīvotāju dzīves kvalitātes uzlabošanu un veicinātu harmonisku uzņēmējdarbības vidi.

**Stratēģijas galvenie uzdevumi:**

1. Noskaidrot esošo situāciju un vispārējās kultūrpolitikas attīstības tendences Limbažu novadā;
2. Definēt Limbažu novada kultūrpolitikas vidēja termiņa attīstības stratēģiskos virzienus un rīcību kopumu, finanšu resursus un atbildīgos izpildītājus;
3. Izvērtēt un ņemt vērā plānošanas reģionā spēkā esošos teritorijas attīstības plānošanas dokumentus, bijušo Limbažu, Salacgrīvas un Alojas novadu attīstības plānošanas dokumentus, pašvaldību uzsāktos un iepriekš plānotos kultūras infrastruktūras projektus, to pašvaldību teritorijas attīstības plānošanas dokumentus, ar kurām robežojas Limbažu novads;
4. Nodrošināt sabiedrības pārstāvju līdzdalību Stratēģijas izstrādē.

**Stratēģija sevī ietver:**

1. Pašreizējās situācijas raksturojumu un analīzi – attīstības tendences, problēmas un izaugsmes resursus;
2. Stratēģisko daļu – vidēja termiņa prioritātes un rīcības virzieni (pasākumu kopums);
3. Rīcības plānu – kultūras Stratēģijas apakšprogrammas;
4. Stratēģijas īstenošanas uzraudzības un novērtēšanas kārtību – rezultatīvo rādītāju izvērtēšana.

# **1. STRATĒĢIJAS IZSTRĀDES PROCESS**

Stratēģijas izstrāde ietvēra Limbažu novada kultūrvides un kultūras un radošā sektora situācijas analīzi, veidojot datu apkopošanu un analīzi par sekojošām jomām:

1. Materiālais un nemateriālais kultūras mantojums;
2. kultūras piedāvājums, pieprasījums un līdzdalības iespējas, tai skaitā analizējot teritoriālo pārklājumu;
3. kultūras organizācijas un infrastruktūra;
4. kultūrizglītība;
5. kultūras pārvaldība un finansējums;
6. kultūras darbinieku kapacitāte.

Stratēģijas izstrāde tika uzsākta ar novada teritoriju galveno kultūras resursu apzināšanu kopīgi ar vietējiem kultūras darbiniekiem, veidojot teritoriju kultūras profilus un definējot attīstības virzienus. Sākotnēji tika veiktas intervijas un fokusgrupas ar vietējā kultūras, tūrisma un radošā sektora aktīviem pārstāvjiem, apkopojot vērtējumus un viedokļus par primāri veicamajiem uzdevumiem. Tam sekoja intervijas ar Limbažu novada iedzīvotājiem, lai noskaidrotu viedokli par kultūras resursa pieprasījumu.

Būtiska Stratēģijas izstrādē bija SVID analīze, iesaistot vietējos kultūras darbiniekus, lai kā galaproduktu definētu Limbažu novada kultūrpolitikas attīstības vīziju, kas rezultētos Kultūras stratēģijā.

Stratēģija ir orientēta uz pozitīvām izmaiņām Limbažu novada kultūras dzīvē, norādot uz kultūras produktu un pakalpojumu teritoriālo pieejamību, sekmējot kultūras līdzdalības iespējas visa novada teritorijā un stimulējot kultūras nozares attīstību novada kontekstā.

Iesaistot kultūras jomas speciālistus nozares vajadzību izpētē, tika noskaidrots – galvenais uzdevums novadā ir amatiermākslas kustība un tās stiprināšana, vienlaikus ir saglabājama un attīstāma gan profesionālās mākslas pieejamība, gan līdzsvarota kultūras mantojuma izmantošana, kā arī vienlīdzīgas iespējas lietot kultūras resursus un vietējā kultūrvidē balstītas radošo industriju iniciatīvas.

# **2. KULTŪRAS RESURSU PATĒRIŅŠ**

Stratēģijas izstrādes gaitā tika veikta Limbažu novada iedzīvotāju aptauja, aptverot 521 respondentu, kuriem tika uzdota virkne jautājumu:

1. **Cik bieži pēdējā gada laikā esat apmeklējusi/-apmeklējis kultūras pasākumus un aktivitātes Limbažu novadā?**

Atbildes liecina, ka reizi mēnesī vai pat biežāk kultūras pasākumiem savu laiku velta 30 % aptaujāto, tikpat daudz mūsu novada iedzīvotāju kultūras aktivitātēs piedalās dažas reizes pusgadā. Tikai dažas reizes gadā kultūras pasākumus apmeklē 25% no aptaujātajiem, tomēr 4% vispār sevi nesaista ar kultūras resursu patēriņu.

1. **Kur Jūs visbiežāk apmeklējat kultūras pasākumus?**

Atbilžu varianti rāda, ka novadā visvairāk kultūras pasākumus apmeklē tieši Limbažu pilsētā (43%), 30% aptaujāto kultūras resursu piedāvājumu saņem Salacgrīvā, 20% - Ainažos, daudzi izvēlas Rīgu (42%), Valmieru (33%), Cēsis (22%), vai citas vietas ārpus Limbažu novada (29%).

# **Iedzīvotāju līdzdalība amatiermākslas kolektīvos.**

Aptauja atsedz novada iedzīvotāju aktīvo dalību amatiermākslas kolektīvos: 43% paši dzied kādā no koriem, 35% piedalās tautas deju kolektīvos, 28% ir amatierteātru dalībnieki. 18% respondentu apmeklē interešu pulciņus, 29% regulāri piedalās vietējo kopienu aktivitātēs.

1. **Kādas kultūras aktivitātes apmeklējat Limbažu novadā?**

Uz šo jautājumu atbildējuši 475 respondenti. Visvairāk apmeklēti pagasta, pilsētas vai novada svētki (70%), tiem seko pasākumi, kuros uzstājas amatierkolektīvi, resp. pašdarbnieki (56%), vietējā kultūras centra organizētos pasākumus apmeklē 61% respondentu, kultūrvēsturiskās vietas – 49%, bibliotēkas – 49%, muzejus – 32%. Balles un zaļumballes gatavi apmeklēt 49% respondentu, kurpretī klasiskās vai laikmetīgās mūzikas koncertu – tikai 18% no aptaujātajiem mūsu novada iedzīvotājiem.

1. **Cik apmierināti esat ar kultūras pasākumu un aktivitāšu piedāvājumu Limbažu novadā?**

Visvairāk respondentu atzīmējuši atbildi “Drīzāk apmierināts”- 58%. Ļoti apmierināti ir 11% aptaujāto, drīzāk neapmierināto ir 18%, ļoti neapmierināto – 4%. Tomēr 10% respondentu nav varējuši izvērtēt kultūras piedāvājumu, visdrīzāk – tas viņus nesaista.

Stratēģijas izstrādes laikā tika veikta iedzīvotāju **ekspresaptauja kopienās** – pie pasta, veikala, satiksmes autobusu pieturās, gadatirgos un iknedēļas pilsētu un pagastu tirdziņos. Aptaujājot 150 respondentus, te atklājās cita aina – daudzi no respondentiem vispār nepatērē novada kultūras resursu, jo tam nav līdzekļu (28%), nekas interesants kopienā nenotiekot (24%), vajagot nomainīt vietējās kultūras dzīves veidotājus (9%), neesot laika pievērsties kultūras piedāvājumam (39%). No šiem respondentiem visvairāk patērē vietējās bibliotēkas piedāvājumu (52%), tiesa – kā pakalpojumu centru. Daudzi (62%) min, ka nepieciešams uzlabot darbu ar vietējo jaunatni, jo pēc skolas absolvēšanas jaunieši atstāj laukus un tajos vairs neatgriežas. 54% aptaujāto tā arī pasaka – jauniešiem laukos šodienas apstākļos nav ko darīt. Labi jau, ja viņi vispār paliek Latvijā, nevis aizbrauc peļņā uz ārzemēm. Aktīvākie jaunieši (te ļoti nozīmīgas ir noturīgās dzimtas tradīcijas) piedalās amatiermākslas kolektīvos, tādējādi uzturot dzīvu Dziesmu svētku tradīciju.

# **3. KULTŪRAS NOZARES FINANSIĀLAIS MEHĀNISMS LIMBAŽU NOVADĀ**

Finanšu resursi kultūras nozarei Limbažu novadā tiek piesaistīti no publiskā sektora (valsts, pašvaldība, Eiropas Savienība), mazāk no privātā sektora (sponsori, ziedotāji, privātie fondi). Pašvaldības finansējums kultūras nozarei tiek piešķirts pašvaldības dotāciju veidā, taču papildus ir iespēja piesaistīt finanšu resursus arī no valsts budžeta valsts mērķdotāciju veidā, kā arī piesaistīt valsts un starptautisko fondu finansējumu (Valsts Kultūrkapitāla fonds, Eiropas Savienības struktūrfondi un programmas u.c.). Paralēli sabiedriskā sektora finansējumam kultūras nozarei ir iespēja piesaistīt arī finanšu resursus no privātā sektora – sponsoriem, ziedotājiem, fondiem.

2024. gadā Limbažu novada pašvaldības budžets apstiprināts 45 390 829 eiro apmērā, no kura kultūras nozarei, sportam un atpūtai atvēlēti 5 006 850 eiro.

Kultūras namiem un centriem paredzēti 1 983 014 eiro, tai skaitā:

1. Limbažu apvienības pārvaldes teritorijas iestādēm – 1 069 897 eiro;
2. Salacgrīvas apvienības pārvaldes teritorijas iestādēm – 524 406 eiro;
3. Alojas apvienības pārvaldes kultūras iestādēm – 388 711 eiro.

Muzejiem paredzēti 419 165 eiro.

Bibliotēku darba nodrošināšanai – 875 464 eiro.

Limbažu novada Kultūras pārvaldes darbības nodrošināšanai un rīkoto pasākumu finansēšanai – 195 887 eiro.

Biedrību kultūras aktivitāšu un projektu atbalstam – 35 820 eiro.

2024. gadā Limbažu novadā atpūtai, kultūrai un sportam no pašvaldības pamatbudžeta atvēlēti 11% (salīdzinājumam: izglītībai – 47,1%), kas noteica par 10% samazināt visa novada kultūrpolitikai paredzēto finansējumu, optimizējot kultūras iestāžu, darbinieku un iecerēto projektu dzīvotspēju.

Daļa kultūrpolitikas tiek realizēta sadarbībā ar tūrisma nozares attīstītājiem no atpūtai paredzētās naudas:

1. Sadarbība ar Vidzemes plānošanas reģionu “Via Hanseatica” ietvaros – 1000 eiro;
2. Projekts “Green Railways in Estonia ant Latvia”- 20 700 eiro;
3. Organizētie svētki: “Mazā Hanza”, Peoniju svētki (Limbaži), Kartiņsvētki (Aloja, Ungurpils “Sala”), Nēģu diena (Salacgrīva) – 10 550 eiro;
4. Dalība starptautiskajos tūrisma gadatirgos – 4600 eiro.

**SECINĀJUMI**

Limbažu novada iedzīvotāju skaits pēc Centrālās statistikas pārvaldes datiem 2023. gadā turpināja samazināties. Pavisam novadā dzīvo 29 176 iedzīvotāju, kas ir 1,43% no visā Latvijā dzīvojošo kopskaita (2 415 53). Pēc Pilsonības un migrācijas lietu pārvaldes datiem Limbažu novadā ir 3753 iedzīvotāji līdz darbspējas vecumam un 6781 pēc tā. 18 660 ir ierakstīti strādātspējīgo kategorijā, no viņiem 9896 ir vīrieši, 8764 – sievietes.

Analizējot statistikas datus, var secināt, ka strādātāji un nodokļu maksātāji, kuri ir vecumā no 20 līdz 64 gadiem, provizoriski varētu būt kādi 16 000 Limbažu novada iedzīvotāji.

Tieši šis eventuāli būtu uzskatāms par to iedzīvotāju kopumu, kuri ar saviem nodokļiem uztur Limbažu novada maksātspēju, veidojot 2024. gada pamatbudžetu, no kura ir nepieciešams uzturēt kultūras iestādes – 28 bibliotekāro pakalpojumu saņemšanas vietas (21bibliotēka un 7 grāmatu izsniegšanas punkti, piemēram, Multifunkcionālais Skultes centrs), 17 kultūras nami (arī tautas nami) un centri, 8 muzeji, pēc darbojošamies amatiermākslas kolektīvu skaita Limbažu novads ir ceturtais ražīgākais valstī.

Stratēģijas veidotāji, apzinot novada kultūras iestādes un to piedāvātos pakalpojumus, secina, ka piedāvājums pārsniedz pieprasījumu. Lai nodrošinātu kvalitatīvu un racionālu bibliotēku, muzeju un kultūras namu (centru) pakalpojumu, ir jāveic strukturālas izmaiņas, optimizējot kultūrpolitikas ieviešanas mehānismu, atbilstoši novada finansiālajām iespējām.

Kultūras pasākumu organizēšanā un novada kultūrvērtību popularizēšanā daudz plašāk jāiesaista nevalstiskais sektors – biedrības un nodibinājumi, individuālā darba veicēji un vietējie uzņēmēji, jo tradicionālās kultūrdzīves organizēšanas formas daudzviet sevi ir izsmēlušas. Veikto vietējo iedzīvotāju aptauju rezultāti liecina, ka vietumis kultūras dzīves organizētāji ir paguruši, pamanāma rutīna un neieinteresētība jaunu kultūras pasākumu organizēšanas formu meklējumos. Sakārtojot bibliotēku tīklu, optimizējot citu kultūras iestāžu darbību, rastos līdzekļi kultūras darbinieku finansiālai ieinteresētībai dažādot piedāvāto pasākumu saturu un formu, ceļot darbinieku atalgojumu.

# **4. KULTŪRAS APAKŠNOZARU RAKSTUROJUMS**

Limbažu novadu raksturo bagāta kultūrvide, ko veido kultūras mantojums, daudzpusīgas tradīcijas, plaša kultūras infrastruktūra un profesionālas institūcijas, mākslas, kultūrizglītības, muzeju un bibliotēku pakalpojumu pieejamība. Novada iedzīvotājiem tiek sniegtas plašas iespējas iesaistīties mūžizglītības, tradicionālās kultūras un amatiermākslas procesos. Ir nodrošināta kultūras pakalpojumu pieejamība sabiedrībai un labvēlīgi apstākļi radošiem cilvēkiem, kultūras pakalpojumu sniedzējiem. Šai sakarā varam izdarīt secinājumu, ka kultūra nepārprotami ir kļuvusi par nozīmīgu resursu Limbažu novada ilgtspējīgā attīstībā un konkurētspējā.

Novada popularizēšanā Latvijā un ārpus valsts robežām būtiska loma ir kultūras tūrismam. Kultūras tūrisma piedāvājumu novadā veido kultūras pieminekļi, kultūras un ikgadējie tradicionālie, kā arī specifiskie nišas pasākumi, muzeji un kolekciju piedāvājumi, ekspozīcijas par slaveniem novadniekiem – mūsu dižgariem. Pavisam novadā ir 132 kultūras pieminekļi: 75 valsts, 42 reģionālās un 15 – vietējās nozīmes. Muzeju un ekspozīciju piedāvājumu veido 15 dažādas kultūrizglītības vietas, ieskaitot novadpētnieku rūpīgi vāktas kolekcijas un profesionālu muzeju darbinieku aprūpētu krājumu.

Būtiska kultūrizglītības sastāvdaļa ir sakņu apzināšanās. Vēsturiski Limbažu novads ir senās Livonijas daļa, ko raksturo savdabīgs kulinārais mantojums. Mūsdienās to plašāk ļauj iepazīt ar viesmīlības tūrismu saistītie uzņēmēji. Novadā cauru gadu vai sezonāli darbojas 111 tūristu mītnes ar 592 numuriem un 1613 gultasvietām. Ēdināšanas pakalpojumu sektorā darbojas 37 uzņēmumi, no kuriem 52% izvietoti līča piekrastes pilsētās un apdzīvotās vietās, savukārt 9 (25%) ēdināšanas uzņēmumi strādā Limbažos.

## **4.1 BIBLIOTĒKAS – PAMATS GUDRAI, STIPRAI UN RADOŠAI SABIEDRĪBAI**

Limbažu novada bibliotēku pakalpojumu pamatā ir augstvērtīgas informācijas, kultūras un zināšanu pieejamība visām sabiedrības grupām un informācijpratības prasmju attīstīšana. Ņemot vērā katras bibliotēkas kapacitāti un iespējas, bibliotēka pilda arī vietējās nozīmes (apkaimes) kultūras, izglītības un sociālās funkcijas. Limbažu novada bibliotēkas ir atbalsta punkti vietējas kopienas saliedēšanā un sniedz nozīmīgu ieguldījumu lokālās kultūrvides apzināšanā, izpētē un saglabāšanā un pilsoniskās līdzdalības sekmēšanā.

Limbažu apvienības pārvaldes teritorijā atrodas Limbažu novada Galvenā bibliotēka (LGB) un tās 8 filiālbibliotēkas - Pociema bibliotēka, Lādes bibliotēka, Lādezera bibliotēka, Pāles bibliotēka, Skultes bibliotēka ar nodaļu Skultes multifunkcionālajā centrā, Umurgas bibliotēka, Vidrižu bibliotēka, Viļķenes bibliotēka.

Salacgrīvas apvienības pārvaldes teritorijā atrodas Salacgrīvas bibliotēka ar 5 filiālbibliotēkām - Ainažu bibliotēku, Svētciema bibliotēku, Tūjas bibliotēku (Tūjas Zinību centrs), Liepupes bibliotēku un Korģenes bibliotēku.

Alojas apvienības pārvaldes teritorijā atrodas Alojas bibliotēka ar 4 filiālbibliotēkām – bibliotēku “Sala” Ungurpilī, Staiceles bibliotēku, Braslavas pagasta Vilzēnu bibliotēku un Brīvzemnieku pagasta Puikules bibliotēku.

**LIMBAŽU NOVADA GALVENĀ BIBLIOTĒKA (LGB)**

Limbažu novada administratīvajā centrā Limbažu pilsētā pēc Centrālās statistikas pārvaldes (CSP) datiem 2023. gadā reģistrēts 6961 iedzīvotājs, Limbažu pagastā – 2041 iedzīvotājs. Šiem cilvēkiem, kā arī pilsētas viesiem, ir pieejama LGB ar mūsdienīgu un kvalitatīvu informācijas vidi, kurā lietotājiem ir nodrošināta piekļuve informācijas un komunikācijas tehnoloģijām un informācijas resursiem gan poligrāfiskā, gan elektroniskā formā. LGB veido Limbažu un Alojas apvienības bibliotēku elektronisko kopkatalogu, tiek veidotas novada resursu digitālās kolekcijas. Pašvaldības dokumentu datubāzē ir pieejama informācija par Limbažu novada Domes pieņemtajiem lēmumiem. Ir pieejamas iespējas, ko piedāvā Alojas, Limbažu un Salacgrīvas apvienību bibliotēku virtuālais kopkatalogs. Lietotājiem, neatkarīgi no viņu vecuma un digitālajām prasmēm, ir nodrošināta pieeja e-pakalpojumiem un citiem bibliotēkas pakalpojumiem. Bērni un pusaudži var attīstīt lasītprasmi un sociālās iemaņas, apgūt jaunas prasmes radošajās darbnīcās un citos pasākumos.

Bibliotēka piedāvā izglītojošus un dažāda žanra kultūras pasākumus, tikšanos ar literātiem un sabiedrībā zināmiem cilvēkiem, apmācības darbam ar komunikāciju tehnoloģijām, valodu apguvi un radošās darbnīcas.

LGB pastāvīgi piedāvā iedzīvotājiem aktuālu informāciju, izmantojot daudzveidīgus interneta resursus.

**Misija**

LGB misija – attīstīt bibliotekārā darba pakalpojumus un to pieejamību, veicinot cilvēka dzīves kvalitātes pieaugumu.

LGB vīzija – moderni aprīkota bibliotēka, kas ir novada dzīves neatņemama sastāvdaļa iedzīvotāju kultūras un izglītības attīstībā, un darbības pamatprincipi ir saskaņā ar Limbažu novada attīstības prioritātēm:

1. cilvēkresursu attīstība un to dzīves kvalitātes paaugstināšana, kas ietver sevī kvalitatīvu, pieejamu un sabiedrības vajadzībām atbilstošu pakalpojumu nodrošināšanu, pakalpojumu kvalitātes paaugstināšanu, sadarbības veicināšanu, tostarp arī infrastruktūras attīstību atbilstoši iedzīvotāju vajadzībām, sabiedrības drošības paaugstināšanu, kvalitatīvu un uz kompetencēm balstītu pieaugušo izglītības procesa attīstību, kā arī jauniešu nodarbinātības veicināšanu;
2. Uzņēmējdarbības vides attīstība, sekmējot konkurētspējīgas un ar augstu pievienoto vērtību, uzņēmējdarbības, īpaši ražošanas, attīstību, kas ietver sevī sabiedrības pašiniciatīvas veicināšanu un novadam specifisku resursu attīstīšanu, ka arī aktīvu brīvā laika pavadīšanas sekmēšanu, iespēju un pasākumu popularizēšanu, vietējā potenciāla izmantošanu, tostarp arī interešu un iniciatīvas attīstīšanu bērniem un jauniešiem brīvā laika aktivitātēs, kultūras jomas starptautiskās sadarbības potenciāla izmantošanu novada popularizēšanai, iedzīvotāju vietējās identitātes un sadarbības attīstību, kā arī kultūras potenciāla izmantošanu tūrismam un uzņēmējdarbībai;
3. Vides ilgtspējīga attīstība, saglabājot novadam raksturīgo dzīves vidi un apdzīvojuma struktūru, kas ietver sevī energoefektīvas un ilgtspējīgas infrastruktūras un resursu attīstību.

Krājums – 37 414;

Lasītāji – 2215;

Apmeklējums – 27 542;

Izsniegto grāmatu skaits – 37 441 (visur minēti dati par 2023. gadu).

**Tradicionāli organizētie pasākumi**

1. Ģimeņu dienas;
2. Grāmatu svētki;
3. Tikšanās ar literātiem VKKF atbalstīto projektu ietvaros;
4. LNB Lasīšanas veicināšanas programma “Bērnu, jauniešu un vecāku žūrija”;
5. Konkurss “Nacionālās skaļās lasīšanas sacensības”;
6. Rīta lasījumi Ziemeļvalstu literatūras nedēļas ietvaros”;
7. Lasīšanas veicināšanas programma 3-4 gadu veciem bērniem “Grāmatu starts”;
8. Lasītāju klubiņš;
9. Vēstures draugu klubiņš;
10. Jauno grāmatu dienas;
11. Dzejas dienas;
12. Tradicionālie pasākumi Gadskārtu svētkos;
13. Izstādes;
14. Māmiņu rīti;
15. Radošās darbnīcas;
16. Čaklo lasītāju dienas;
17. Lasīšanas veicināšanas pasākumi bērniem.

**SKULTES BIBLIOTĒKA UN MULTIFUNKCIONĀLAIS SKULTES CENTRS**

Skultes pagastā pēc CSP datiem 2023. gadā bija 3189 iedzīvotāji. Skultes bibliotēka izvietota Mandegās “Pagastmājā”, tās filiāle atrodas jaunuzceltajā Multifunkcionālajā Skultes centrā. Pirmā bibliotēka Skultē izveidota 1934. gadā pagasta valdes namā, pēcāk tā darbojusies vairākās adresēs (ilgstoši – pamatskolas telpās), līdz 1990. gadā radusi mājvietu pašreizējā vietā.

**Darbība**

* Bibliotēkā izveidota virtuālā izstāde “Skultes dabas un kultūrvēsturiskais mantojums”.
* Ik mēnesi sanāk Lasītāju klubiņš.
* Darbojas rokdarbu kopa “Kamolītis”.
* Notiek regulāras gleznu un fotomākslas izstādes.
* Tiek rīkotas Pasaku pēcpusdienas PII “Aģupīte” bērniem dažādās vecuma grupās.

Krājums – 5984;

Lasītāji – 308;

Apmeklējums – 3324;

Izsniegto grāmatu skaits – 6187.

**PĀLES BIBLIOTĒKA**

Pāles pagastā pēc CSP datiem 2023. gadā bija 623 iedzīvotāji.

Pāles bibliotēka sāka darboties 1949. gadā, 2002.gadā tika pārcelta uz bijušās kopsaimniecības “Padomju zeme” daudzdzīvokļu māju tai speciāli pielāgotās telpās.

**Darbība**

* Bibliotēkā darbojas Lasītāju klubiņš.
* Reizi gadā tiek organizēti Lielie lasīšanas svētki.

Sadarbībā ar Pāles muzeju, Pāles kultūras namu un Pāles pamatskolu tiek veikta Vidzemes lībiešu dzimtu izpēte, novada vēstures apzināšana un dokumentēšana.

Krājums – 5353;

Lasītāji – 128;

Apmeklējums – 1848;

Izsniegto grāmatu skaits – 1659.

**LĀDEZERA BIBLIOTĒKA**

Limbažu pagastā pēc CSP datiem 2023. gadā dzīvoja 2041 iedzīvotājs. Limbažu pagasta Lādezera bibliotēka dibināta kā grāmatu krātuve 1948. gadā.

**Darbība**

* Organizē Novadpētnieku klubiņa tikšanos.
* Rīko Skaļās lasīšanas sacensības.

Krājums – 6324;

Lasītāji – 281;

Apmeklējums – 2815;

Izsniegto grāmatu skaits – 9761.

**UMURGAS BIBLIOTĒKA**

Umurgas pagastā pēc CSP datiem 2023. gadā dzīvoja 1074 iedzīvotāji. Umurgas bibliotēkas pirmsākumi meklējami 1869. gadā, kad tiek dibināta Umurgas Dziedāšanas biedrība. Par oficiālo bibliotēkas dibināšanas laiku tiek uzskatīts 1898. gads. Pašreizējās telpās tā atrodas no 1973. gada, ēkas renovācija un siltināšana pabeigta 2010. gadā.

**Darbība**

* Organizē Skaļās lasīšanas nodarbības skolēniem.
* Rīko Radošās darbnīcas.
* Izstāda novadnieku kolekcijas un rīko literārās izstādes.
* Organizē lasītāju un literātu tikšanos pie tējas tases.
* Regulāri izstāda novadpētnieku vākumu.
* Iniciē un rīko Grāmatu svētkus Umurgā.

Krājums – 6777;

Lasītāji – 207;

Apmeklējums – 2209;

Izsniegto grāmatu skaits – 5817.

**POCIEMA BIBLIOTĒKA**

Katvaru pagastā pēc CSP datiem 2023.gadā dzīvoja 1085 iedzīvotāji. Katvaru pagasta Pociema bibliotēka atrodas pagasta centrā vienā ēkā ar pagasta pārvaldi un kultūras namu. Bibliotēka dibināta 1949. gadā kā Pociema ciema bibliotēka, masu bibliotēkas pase izsniegta 1959. gadā.

**Darbība**

Sadarbībā ar Pociema mazpulka jauniešiem piedalās novadnieku piemiņas vietu apzināšanā un sakopšanā.

Krājums – 5260;

Lasītāji – 136;

Apmeklējums – 1201;

Izsniegto grāmatu skaits – 4084.

**VIDRIŽU BIBLIOTĒKA**

Vidrižu pagastā pēc CSP datiem 2023. gadā dzīvoja 1294 iedzīvotāji.

Vidrižu bibliotēka izveidota 1954. gadā, apvienojoties Gravu un Vidrižu pagastiem, Gravas ciema bibliotēkai kļūstot par Vidrižu ciema bibliotēku.

2007. gadā bibliotēka pārcēlās uz labiekārtotām telpām Vidrižu centrā.

2014. gadā Vidrižu bibliotēka tiek iekļauta katalogā “Latvijas mazās Gaismas pilis”.

**Darbība**

Regulāra sadarbība ar vietējiem novadpētniekiem.

Publikāciju “Liekam jaunu bildi iekšā!” par pagasta vēsturi sagatavošana un publicēšana sociālajos tīklos (FB).

Krājums – 5384;

Lasītāji – 235;

Apmeklējums – 2986;

Izsniegto grāmatu skaits – 4343.

**VIĻĶENES BIBLIOTĒKA**

Viļķenes pagastā pēc CSP datiem 2023. gadā dzīvoja 1126 iedzīvotāji.

Viļķenes bibliotēkas pirmsākumi datējami ar 1920. gadu, kad pagastā izveidojās Izglītības biedrība “Gaisma”. Bibliotēka ir viena no pirmajām Latvijā, kas uzsāka bibliotēkas automatizāciju 1997. gadā. No 2017. gada tā atrodas Viļķenes kultūras nama ēkā.

**Darbība**

* Izveidots priekšmetu rādītājs 17 sējumos “KAS, KUR, KAD”
* Iekārtota “Novadnieku galerija”
* Izveidota datu bāze par izcilo novadnieku komponistu Baumaņu Kārli
* Apkopoti Erviņa Ūdra atmiņu stāsti un zīmējumi
* Izveidots publikāciju saraksts “Par Viļķeni un viļķeniešiem”
* Piedalīšanās lasītveicināšanas programmā skolēniem “Grāmatu starts”.

Krājums – 6872;

Lasītāji – 221;

Apmeklējums – 2711;

Izsniegto grāmatu skaits – 4703.

**LĀDES SABIEDRISKAIS CENTRS - LĀDES BIBLIOTĒKA**

Limbažu pagasta Lādes bibliotēka atrodas Lādes “Vītolos”, apmeklētājiem atvērta 3 reizes nedēļā. Bibliotēka dibināta 1923. gadā.

**Darbība**

* Organizē glezniecības un rokdarbnieču darbu izstādes Sabiedriskajā centrā “Lādes Vītoli”
* Darbojas rokdarbnieču pulciņš
* Rīko radošās darbnīcas.

Krājums – 5353;

Lasītāji – 56;

Apmeklējums – 1512;

Izsniegto grāmatu skaits – 3676.

**SALACGRĪVAS BIBLIOTĒKA**

Salacgrīvas pilsētā pēc CSP datiem 2023. gadā reģistrēti 2613 iedzīvotāji, Salacgrīvas pagastā – 1834 iedzīvotāji.

Bibliotēkas pirmsākumi datējami ar 1902. gadu, kad nodibināta Salacgrīvas Saviesīgās biedrības bibliotēka. No 1912. gada bibliotēka atrodas Salacgrīvas Saviesīgās biedrības namā, kas vairākkārt pārbūvēts un renovēts, šodien nodrošinot kvalitatīvas telpas bibliotekāro pakalpojumu sniegšanai.

Krājums – 23 570;

Lasītāji - 658;

Apmeklējums – 15 727;

Izsniegto grāmatu skaits – 17 191.

**Darbība**

* Organizē literārās pēcpusdienas – tikšanos ar rakstniekiem, dzejniekiem un žurnālistiem;
* Tradicionālās dzejas kluba “Noskaņa” nodarbības;
* Bibliokluba nodarbības;
* LNB Lasīšanas veicināšanas programma “Bērnu, jauniešu un vecāku žūrija”;
* Dzejas dienas;
* Ziemeļvalstu literatūras nedēļas lasījumi;
* Regulāra sadarbība ar biedrību “Bibliokuģis “Krišjānis Valdemārs””;
* Sadarbība ar Latvijas Universitātes Akadēmisko bibliotēku Sadarbības Memoranda ietvaros;
* Reizi gadā izdod Salacgrīvas literāro almanahu “Zutiņš”.

**AINAŽU BIBLIOTĒKA**

Ainažu pilsētā pēc CSP datiem 2023. gadā dzīvoja 682 iedzīvotāji, Ainažu pagastā – 409 iedzīvotāji.

Bibliotēka dibināta 1922. gadā kā Latvijas Jaunatnes savienības Ainažu organizācijas bibliotēka, kas atradās pilsētas valdes ēkā. No 1927. gada – Ainažu Kultūras biedrības bibliotēka. Tagad tā darbojas ēkā, kas celta 1973. gadā.

**Darbība**

* Organizē lasītāju klubiņa “Vārds” nodarbības;
* Skolēnu lasītprasmes veicināšana sadarbībā ar Krišjāņa Valdemāra Ainažu pamatskolu;
* Piedalās novada bibliotēku virtuālās izstādes “Dabas objekti” veidošanā;
* Projekts jauniešiem “Izgaršosim dzeju!”

Krājums – 10 826;

Lasītāji – 501;

Apmeklējums – 6853;

Izsniegto grāmatu skaits – 17 528.

**SVĒTCIEMA BIBLIOTĒKA**

Bibliotēka atrodas Salacgrīvas pagastā. Dibināta 1870. gadā Svētciema “Lauvās”, atradusies pagasta luterāņu skolā. No 1928. gada – Lielsalacas Lauksaimniecības biedrības bibliotēka “Lauvas” krogā. Pašreizējās telpās Svētciema centrā atrodas no 1996. gada.

Krājums – 7117 grāmatas

Lasītāji – 206

Apmeklējumi - 2578

Izsniegto grāmatu skaits - 5109

**Darbība**

* Rīko “Pievakares sarunas”;
* Sadarbībā ar Ziemeļvidzemes biosfēras rezervāta Dabas izglītības centru organizē “Zaļās pēcpusdienas”;
* Rīta stundas PII “Vilnītis” bērniem;
* Vidzemes lībiskās kultūrtelpas izpēte, Unģēnciemā dzīvojošās bibliotekāres Anitas Emses vākuma apzināšana.

**TŪJAS BIBLIOTĒKA (TŪJAS ZINĪBU CENTRS)**

Liepupes pagastā pēc CSP datiem 2023.gadā reģistrēti 1769 iedzīvotāji. Tūjas bibliotēka dibināta 2005. gadā, pakāpeniski pārveidojot to par Zinību centru.

Krājums – 10 888

Lietotāji - 252

Apmeklējums - 2950

Izsniegto grāmatu skaits – 5620

**Darbība**

* Rīko izstādes, tikšanos ar māksliniekiem un literātiem;
* Regulāri maina mākslas darbu ekspozīcijas Zinību centrā.
* Vasaras tematiskā izstāde “Apceļo un iepazīsti Limbažu novadu!”

**LIEPUPES BIBLIOTĒKA**

Dibināta 1945. gadā. No 1994. gada atrodas Liepupes pagasta pārvaldībā. Izvietota Liepupes centrā daudzdzīvokļu namā bibliotēkas darbībai pielāgotā dzīvoklī.

Krājums – 7117;

Lasītāji – 206;

Apmeklējums – 2578;

Izsniegto grāmatu skaits – 5109.

**KORĢENES BIBLIOTĒKA**

Salacgrīvas pagasta Korģenes bibliotēka dibināta 2010. gadā.

Krājums - 7360

Lietotāji - 132

Apmeklējums - 3602

Izsniegto grāmatu skaits – 3645.

**Darbība**

* Organizē Lasītāju klubiņa nodarbības;
* Darbojas radošā darbnīca “Naskie pirkstiņi”;
* Virtuālā izstāde “Dabas objekti Korģenes apkārtnē”;
* Virtuālā izstāde “Vidzemes lībiešu piekraste no Veczemiem līdz Salacai”;
* Organizē lasītāju pārgājienus “Pa senajām mājvietām”.

**ALOJAS BIBLIOTĒKA**

Alojas pilsētā pēc CSP datiem 2023. gadā dzīvoja 1062 iedzīvotāji, pagastā – 737 iedzīvotāji. Bibliotēka darbojas ar paplašinājumu novadpētniecībā.

Bibliotēkas pirmsākumi datējami ar 1923. gadu, kad tā dibināta ar Latvijas Kultūras fonda atbalstu.

Krājums – 11 605; Lasītāji - 866

Apmeklējums – 6429

Izsniegto grāmatu skaits – 17 400

**Darbība**

* Tikšanās ar radošām personībām VKKF atbalstīto projektu ietvaros;
* Īsteno LNB lasīšanas veicināšanas programmas “Grāmatu starts”, “Bērnu, jauniešu un vecāku žūrija”;
* Bibliotekārās stundas un lasītveicināšanas nodarbības;
* Bibliotēkas lasītāju klubiņa tikšanās;
* Literatūras, mākslas darbu, novadpētniecības krājuma izstādes.

Bibliotēka atspoguļo dzejnieka Ausekļa, Pirmo Vispārējo latviešu Dziesmu svētku virsdiriģenta Indriķa Zīles un citu ievērojamu novadnieku dzīvi un darbību, glabā izcilā novadpētnieka un skolotāja Antona Galeviusa un mākslinieka Arvīda Galeviusa piemiņu.

**UNGURPILS BIBLIOTĒKA “SALA**”

Dibināta 1942. gadā kā Ungurpils bibliotēka. 2016. gadā pārceļas uz jauno ēku – Alojas novada uzņēmējdarbības atbalsta centru – bibliotēku “Sala”.

Krājums - 5909

Lietotāji - 120

Apmeklējums - 4009

Izsniegto grāmatu skaits – 2202.

**Darbība**

* Veicina interešu grupu sanākšanu radošajās darbnīcās;
* Nominēta kā Pasaules Latviešu klaidoņu brālības Vasaras rezidence;
* Kopā ar Alojas kultūras namu, apgādu “Jumava” un Pasaules Latviešu klaidoņu brālību reizi gadā rīko Pasaules Latviešu klaidoņu brālības salidojumus;
* Sadarbībā ar pašvaldību rīko pavasara “Kartiņtirgu”, rudenī – Kartupeļu svētkus;
* Vasaras sezonā pieejama āra lasītava terasē.

**VILZĒNU BIBLIOTĒKA**

Braslavas pagastā pēc CSP datiem 2023. gadā dzīvoja 536 iedzīvotāji.

Braslavas pagasta Vilzēnu bibliotēka dibināta 1893. gadā.

Kopš 2024. gada 1.jūlija ir kā Alojas bibliotēkas filiālbibliotēka – Vilzēnu bibliotēka.

Krājums – 3752;

Lasītāji – 197;

Apmeklējums – 2635;

Izsniegto grāmatu skaits – 4840.

**Darbība**

* Īsteno LNB lasīšanas veicināšanas programmas “Grāmatu starts” un “Bērnu, jauniešu un vecāku žūrija”;
* Piedāvā radošas darbnīcas ģimenēm.

**PUIKULES BIBLIOTĒKA**

Brīvzemnieku pagastā pēc CSP datiem 2023. gadā bija reģistrēti 820 iedzīvotāji. Krājums – 9111; Lasītāji – 212; Apmeklējums – 2826; Izsniegto grāmatu skaits – 4645.

Brīvzemnieku pagasta Puikules bibliotēka dibināta 1950. gadā. Kopš 2024. gada 1.jūlija ir kā Alojas bibliotēkas filiālbibliotēka- Puikules bibliotēka.

**Darbība**

* Īsteno LNB lasīšanas veicināšanas programmas “Grāmatu starts” un “Bērnu, jauniešu un vecāku žūrija”;
* Literatūras, mākslas darbu, kolekciju, novadpētniecības materiālu izstādes.

**STAICELES BIBLIOTĒKA**

Staiceles pilsētā pēc CSP datiem 2023. gadā bija reģistrēti 840 iedzīvotāji, pagastā – 481 iedzīvotājs.

Staiceles bibliotēka dibināta 1924. gadā. No 1994. gada tā izvietota atsevišķā ēkā bijušā bērnudārza kompleksā, 2001. gadā tai tika pievienota Rozēnu bibliotēka. 2003. gadā ēka renovēta. Kopš 2024. gada 1.jūlija ir kā Alojas bibliotēkas filiālbibliotēka – Staiceles bibliotēka.

Lietotāji - 402

Apmeklējums - 5488

Krājums – 14 822

Izsniegto grāmatu skaits – 6734.

**Darbība**

* Sadarbība ar Staiceles lībiešu muzeju “Pivālind”;
* Radošās darbnīcas;
* Ciltskoka izveides mācības programmā “Mūsu saknes”.
* Bibliotēkā darbojas ESIP punkts
* Literatūras, mākslas darbu, kolekciju, novadpētniecības materiālu izstādes

## **4.2. KULTŪRAS NAMI UN CENTRI – PAMATS NOVADA ILGTSPĒJĪGAI KULTŪRVIDEI**

Limbažu novadā atrodas 17 kultūras nami, centri un tautas nami. No tiem 9 ir Limbažu administratīvajā teritorijā, 4 Salacgrīvas administratīvajā teritorijā un 4 Alojas administratīvajā teritorijā. Pavisam šajās kultūras iestādēs darbojas 89 amatiermākslas kolektīvi. MISIJA – Satuvināt pilsētu un pagastu – visa novada - iedzīvotājus ar viņu zināšanām un prasmēm vienotā mērķī- caur kultūras un amatiermākslas prizmu katrai personībai rodot garīgu, intelektuālu, ekonomiskajā labumā un sociālajā līdzsvarā balstītu kultūras vides pieejamību.

**LIMBAŽU KULTŪRAS NAMS**

Limbažu kultūras nams kā novada centra vadošais kultūrpolitikas nodrošinātājs ir sabiedrībai pieejams daudzfunkcionāls un kvalitatīvs kultūras pakalpojumu centrs, kas sekmē nacionālo un vietējo kultūras vērtību tradīciju saglabāšanu, veidojot labvēlīgu vidi jaunatnei. Nams celts 1946. gadā, nepieciešams kapitālais remonts, kam tiek izstrādāts būvprojekts. Kultūras nama organizētie pasākumi tiek rīkoti dažādās vietās pilsētvidē – estrādē, Lielezerā, Burtnieku kvartālā, Vienības parkā un citviet.

**Kultūras namā darbojas 16 amatiermākslas kolektīvi:**

1. vidējās paaudzes deju kolektīvs “Rotadata”;
2. bērnu deju kolektīvs “Saktiņa”;
3. vidējās paaudzes deju kolektīvs “Jampadracis”;
4. vecākās paaudzes deju kolektīvs “Jampadracis”;
5. jauniešu deju kolektīvs “Jampadracis”;
6. bērnu deju kolektīvs “Jampadracis”;
7. senioru deju kolektīvs “Sagša”;
8. jauktais koris “Doma”;
9. vīru koris “Ziedonis”;
10. senioru jauktais koris “Atvasara”;
11. sievu koris “Kalme”;
12. pūtēju orķestris “Lemisele”;
13. tautas mūzikas ansamblis “Kokle”;
14. koklētāju ansamblis “Kamenīte”;
15. tautas lietišķās mākslas studija “Dzilna”;
16. Ausekļa Limbažu teātris.

Limbažu Bērnu un jauniešu centrā darbojas Tautas deju ansamblis “Katvari”.

**SALACGRĪVAS KULTŪRAS CENTRS**

Salacgrīvas Kultūras centra ietvarā darbojas arī Ainažu kultūras nams, Liepupes tautas nams un Lauvu tautas nams.

Salacgrīvas Kultūras centra pamatuzdevums ir kultūras vērtību radīšana, izplatīšana un saglabāšana, veicinot pilsētas un pagasta iedzīvotāju aktīvu līdzdalību vietējos un starptautiskajos kultūras procesos un sadarbības tīklos, veidojot pozitīvu Salacgrīvas tēlu Latvijā un pasaulē. Centrs celts 1966. gadā kā zvejnieku kopsaimniecības “ Brīvais vilnis” kultūras nams, ilgus gadus esot modernākajam toreizējā Limbažu rajonā, ar paceļamo grīdu lielajā skatītāju zālē apmeklētāju ērtībām. Centra pasākumu organizēšanai tiek izmantota arī renovētā Zvejnieku parka estrāde.

**Salacgrīvas kultūras namā darbojas 10 amatiermākslas kolektīvi:**

1. senioru sieviešu koris “Salaca”;
2. vidējās paaudzes deju kolektīvs “Tingeltangels”;
3. pirmskolas vecuma bērnu deju kolektīvi (2 grupas);
4. jauniešu deju kolektīvs “Randa”;
5. senioru deju kolektīvs “Saiva”;
6. folkloras kopa “Cielava”;
7. tautas mūzikas kapela “Cielavas spēlmaņi”;
8. pūtēju orķestris “Enkurs”;
9. teātra studija “Visa veida versijas”.

**AINAŽU KULTŪRAS NAMS**

1926. gadā Ainažos tika dibināta Kultūras biedrība, kas sāka vākt līdzekļus Tautas nama celtniecībai. Tas tika uzcelts 1928.gadā kā pilsētas galvas tālbraucēja kapteiņa un kuģīpašnieka Jāņa Asara un vietējo iedzīvotāju mecenātisma rezultāts. Pēc arhitekta Paula Kundziņa projekta celtajai ēkai kopš 1966.gada ir Eiropas kultūras mantojuma celtnes statuss. Skatuvei ir slīpā grīda, lai zālē sēdošajiem būtu labāka pārskatāmība, telpa izceļas ar ļoti labu akustiku.

**Kultūras namā darbojas 6 amatiermākslas kolektīvi:**

1. jauktais koris “Krasts”;
2. vidējās paaudzes deju kolektīvs “Randiņš”;
3. senioru deju kolektīvs “Radu raksti”;
4. pirmskolas vecuma bērnu deju kolektīvs “Zvirgzdiņi”;
5. amatierteātris;
6. bērnu teātra pulciņš.

**LIEPUPES TAUTAS NAMS**

Tautas nama ēka “Mežgravās” celta 1907. gadā pagasta valdes un kultūras norišu nodrošināšanai, šiem nolūkiem tā kalpo arī mūsdienās.

**Liepupes tautas namā darbojas 5 amatiermākslas kolektīvi:**

1. jauktais koris “Pernigele”;
2. vidējās paaudzes deju kolektīvs “Ulubele”;
3. tautas mūzikas kapela “Ieviņa”;
4. tradīciju kopa “Metsepoles muzikanti”;
5. amatierteātris.

**LAUVU TAUTAS NAMS**

Lauvu tautas nams “Dižlauvās” darbojas ciešā sadarbībā ar vietējo saviesīgo biedrību “Svētupes Lauva”. Gada lielākie pasākumi tautas namā ir Lieldienās un Ziemassvētkos. Kopā ar saviesīgo biedrību tiek organizēti vēstures mantojuma izpētes pasākumi, novadnieku tikšanās un izglītojošas aktivitātes. Vidzemes kultūras mantojuma programmas ietvaros tiek organizēta Svētupes Lībiešu upuralu izzināšana.

**ALOJAS KULTŪRAS NAMS**

Kultūras nams atrodas simtgadīgā vēsturiskā ēkā pilsētas centrā. Tā pamatuzdevums ir īstenot kultūrpolitiku pilsētā, atbilstoši visu paaudžu prasībām un vēsturiskajām tradīcijām.

**Alojas kultūras namā darbojas 5 amatiermākslas kolektīvi**:

1. pirmskolas bērnu deju kolektīvs “Dzīpariņš” (divas vecuma grupas);
2. vidējās paaudzes deju kolektīvs “Sānsolis”;
3. jauktais koris “Ale”;
4. senioru dāmu deju kopa “Rasa”;
5. vokāli instrumentālā grupa “Spriegums”.

**STAICELES KULTŪRAS NAMS**

Kultūras nams atrodas 1951. gadā celtā ēkā, par savu uzdevumu uzsverot pozicionēt Staiceli kā kultūrvēstures vērtību, plašāk popularizējot savu pilsētu kā Vidzemes lībiešu kultūrtelpas izpētes centru un Eiropas Stārķu galvaspilsētu visdažādākajās izpausmēs.

**Te darbojas 4 amatiermākslas kolektīvi:**

1. vokālais ansamblis “Vēlreiz”;
2. amatierteātris “Fabrika”;
3. pirmskolas un pamatskolas vecuma bērnu deju kolektīvs “Stazelīte”;
4. Tautas lietišķās mākslas studija “Staicele” (audējas).

**PĀLES KULTŪRAS NAMS**

Kultūras nams atrodas 1890.gadā celtajā “Kalnakrogā”. Misija – realizēt valsts kultūrpolitiku pašvaldības teritorijā, nodrošinot kultūras vērtību radīšanu un izplatīšanu, sekmējot radošo iniciatīvu, māksliniecisko kvalitāti, nodrošinot kultūras mantojuma saglabāšanu un papildināšanu. Ēkai nepieciešams kapitālais remonts, viskritiskākā stāvoklī ir jumts un apkures sistēma (katlu māja).

**Darbojas 5 amatiermākslas kolektīvi**:

1. skolēnu deju kolektīvs “Pērļupīte”;
2. bērnu vokāli instrumentālais ansamblis “Šurumburums”;
3. vokālais ansamblis “Vienmēr”;
4. folkloras kopa “Malībieš”;
5. amatierteātris “Azarts”.

**POCIEMA KULTŪRAS NAMS**

Kultūras nams kā savu uzdevumu izvirza Katvaru pagasta tradīciju kopšanu – saglabājot vēsturisko un kultūras mantojumu, tautas mākslas tradīcijas, radot un piedāvājot mūsdienu kultūras produktu un pakalpojumu visām vecuma grupām. Kā unikāla vērtība te pieejama brīvdabas skatuve Katvaru ezera krastā zem liepām.

**Te darbojas 7 amatiermākslas kolektīvi**:

1. vidējās paaudzes deju kolektīvs “Nāburgi”;
2. bērnu deju kolektīvs “Zvirbulēns”;
3. tradīciju kopa “Draiskās vīgriezes”;
4. pūtēju orķestris “Pociems”;
5. sieviešu vokālais ansamblis “Relako”;
6. vokālais ansamblis “Sprigulīši”;
7. amatierteātris.

**BRĪVZEMNIEKU PAGASTA KOPIENAS CENTRS**

Brīvzemnieku pagasta kopienas centrs par savu misiju uzskata attīstīt, izglītot un organizēt sabiedrisko un kultūras dzīvi Brīvzemnieku pagastā, saglabājot vēstures un kultūras mantojumu, tautas mākslas tradīcijas, radot un piedāvājot mūsdienu kultūras vērtības un pakalpojumus visu vecumu un sociālo slāņu auditorijai. Kopienas centrs kultūras jomā realizē valsts kultūrpolitiku pašvaldības teritorijā, nodrošinot kultūras vērtību radīšanu un izplatīšanu, sekmējot radošo iniciatīvu, māksliniecisko kvalitāti, nodrošinot kultūras mantojuma saglabāšanu un papildināšanu; sporta jomā – nodrošinot sporta attīstībai labvēlīgu vidi, veicinot fiziski un garīgi attīstītu personību veidošanos.

**Te darbojas 5 amatiermākslas kolektīvi:**

1. bērnu vokālais ansamblis “Notiņas”;
2. bērnu vokālais ansamblis “Bitītes”;
3. vidējās paaudzes deju kolektīvs “Ozoli”;
4. bērnu tautisko deju kolektīvs “Bitītes”;
5. senioru modes deju grupa “Ozolzīles”.

**SABIEDRISKAIS CENTRS “LĀDES VĪTOLI”**

Centra pamatuzdevums – radīt optimālus apstākļus iedzīvotāju mērķa grupām intelektuālai un fiziskai attīstībai, interešu, talantu un spēju izkopšanai, neformālai izglītībai un dažādu prasmju apguvei.

Atrodas Limbažu pagastā, Lādē, no 2011. gada. Sabiedriskais centrs organizē kultūras dzīvi Limbažu pagastā, te darbojas Lādes bibliotēka. Biedrības “Pūralādes” dalībnieces projekta “No veca jaunas” ietvaros auž paklājus. Te mājvietu radis vīru vokālais ansamblis “Dziļezers”.

**SKULTES KULTŪRAS CENTRS**

Kultūras centrs atrodas 2010. gadā celtajā “Pagastmājā” Mandegās.

**Te darbojas 5 amatiermākslas kolektīvi:**

1. bērnu deju kolektīvs “Ziķerīši”;
2. vidējās paaudzes deju kolektīvs “Lecam pa vecam”;
3. jauktais koris “Skulte”;
4. vokālais ansamblis “Adiaminde”;
5. amatierteātris “Skulte”.

**SPORTA UN KULTŪRAS CENTRS “VIDRIŽI” UN STRUKTŪRVIENĪBA**

**“MELNGAIĻA SĒTA”**

Sporta un kultūras centrs “Vidriži” kultūras jomā organizē satura un formas ziņā daudzveidīgus kultūras, mūžizglītības un tālākizglītības pasākumus un iniciatīvas, nodrošina vietējās kultūrvēsturiskās vides, identitātes un nemateriālā kultūras mantojuma saglabāšanu un attīstību, veicina vēstures izzināšanu un novadpētniecību, iesaistās kultūras tūrisma pakalpojumu veidošanā. Sporta jomā sadarbojas ar Vidrižu pamatskolu, nodrošinot sporta stundu un citu aktivitāšu norisi, popularizē sportu, fiziskās aktivitātes un veselīgu dzīvesveidu, nodrošina iespēju iedzīvotājiem nodarboties ar sportu un lietderīgi pavadīt brīvo laiku.

Centrā 2010. gadā celtajā ēkā darbojas 4 amatiermākslas kolektīvi:

* + - 1. jauktais koris “Zvīgzna”;
      2. folkloras kopa “Delve”;
      3. senioru ansamblis “Savam priekam”;
      4. amatierteātris.

2024. gadā, atzīmējot ievērojamā latviešu komponista, folklorista, diriģenta, mūzikas kritiķa un publicista Emila Melngaiļa 150 gadu jubileju, tradicionāli te tiek rīkots Vislatvijas koru sadziedāšanās koncerts “Birzēs i norās”.

Struktūrvienībā “Melngaiļa sēta” izvietotas pastāvīgās ekspozīcijas par komponista Emila Melngaiļa un dzejnieču Austras un Rūtas Skujiņu dzīvi un radošo darbību. Īpaša ekspozīcija veltīta novadniekam, zemūdenes “Ronis” komandierim, komandkapteinim, Trīszvaigžņu ordeņa kavalierim Hugo Legzdiņam. Atsevišķa ekspozīcija vēsta par Vidrižu pagasta un skolu vēsturi. Apskatāma Alfrēda Andrusa etnogrāfisko priekšmetu kolekcija.

**UMURGAS KULTŪRAS NAMS**

Piedāvā vietējai kopienai tradicionālo svētku un atceres dienu atzīmēšanu. Ir atvērts vietējiem iedzīvotājiem dažādu interešu izpausmēm. Šobrīd darbojas amatierteātris “Kronis visam”, ikdienā iespējams apmeklēt trenažieru zāli.

**VIĻĶENES KULTŪRAS NAMS**

Kultūras nams kopj īpašu tradīciju – reizi 5 gados pulcē korus no visiem mūsu etnogrāfiskajiem novadiem Latvijas Valsts himnas “Dievs, svētī Latviju!” autoram Baumaņu Kārlim veltītajā “Himnas Goda dienā” .

**Te darbojas 7 amatiermākslas kolektīvi:**

1. bērnu deju kolektīvs “Trejdeviņi” (3 vecuma grupas);
2. jauniešu deju kolektīvs “Dīdeklis”;
3. vidējās paaudzes deju kolektīvs “Savieši”;
4. Viļķenes amatierteātris;
5. aušanas pulciņš “Katriņa”.

**VILZĒNU TAUTAS NAMS**

Tautas nams atrodas 1966. gadā celtā ēkā, kas vairakkārt renovēta – 2006. gadā, saglabājot skatītāju zāles lielo logu vitrāžas – savdabīgu akcentu tautas nama vizuālajam tēlam. 2020. gadā veikti zāles un skatuves remontdarbi.

Te tiek kopta sena tradīcija – “Ugunsmucas” celšanas konkurss un Jāņu ielīgošana Braslavas parkā katru gadu 22. jūnijā.

**Vilzēnos darbojas 6 amatiermākslas kolektīvi:**

1. bērnu un jauniešu dramatiskais teātris “Knaģīši”;
2. ritma grupa “Radiridi”;
3. sieviešu vokālais ansamblis “Heihēra”;
4. senioru deju kopa “Liepas”;
5. dāmu deju kolektīvs “Anemones”;
6. amatierteātris “Man patīk”.

**TEĀTRA MĀJA**

Ausekļa Limbažu teātris kopš 1999. gada veiksmīgi darbojas Parka paviljonā – Teātra mājā. Tā ir pilsētai vēsturiska ēka, kur savulaik atradies kinoteātris “Parks”. Amatierteātra trupā patlaban darbojas ap 30 aizrautīgi skatuves mākslas entuziasti, kurus kopš 1978.gada vada nopelniem bagātā režisore, Triju Zvaigžņu ordeņa virsniece Inta Kalniņa. Reizi divos gados Teātra māja ir centrs Starptautiskajam amatierteātru festivālam “Spēlesprieks” – te notiek atbraukušo kolektīvu reģistrācija, izrādes, radošās darbnīcas, iepazīšanās vakari. Pie Teātra mājas notiek pilsētai nozīmīgi pasākumi – te tiek rīkotas ielas kafejnīcas un sarunu šovi Limbažu svētku laikā, te bija vērienīgas Latvijas simtgades sagaidīšanas svētku norises.

## **4.3. MUZEJI - VĒSTURISKAIS MANTOJUMS NĀKOTNEI**

Limbažu apvienības pārvaldes teritorijā atrodas 3 muzeji – Limbažu muzejs, Pāles novadpētniecības muzejs un Bārdu dzimtas muzejs “Rumbiņi”. Salacgrīvas apvienības pārvaldes teritorijā atrodas 2 muzeji – Salacgrīvas muzejs un Ainažu ugunsdzēsības muzejs. Alojas apvienības pārvaldes teritorijā atrodas Staiceles lībiešu muzejs “Pivālind”, Alojas novadpētniecības centra krājums nodots Alojas bibliotēkas pārziņā.

Limbažu novadā darbojas 2 privātie muzeji – Dzīvā Sudraba muzejs Limbažos un “Minhauzena muzejs” Duntē. Ainažos strādā Ainažu Jūrskolas muzejs, kas ir Rīgas vēstures un kuģniecības muzeja filiāle LR Kultūras ministrijas pakļautībā.

**MISIJA** – Limbažu novada muzeji ir pastāvīgas institūcijas, kas kalpo sabiedrībai, pētot, kolekcionējot, saglabājot, interpretējot un eksponējot materiālo un nemateriālo mantojumu, un to darbība nav vērsta uz peļņas gūšanu. Atvērti sabiedrībai, pieejami un iekļaujoši, muzeji veicina dažādību un ilgtspēju. Tie darbojas un komunicē ētiski, profesionāli un ar kopienu līdzdalību, piedāvājot daudzveidīgu izglītības, emocionālā baudījuma, pārdomu un zināšanu apmaiņas pieredzi.

**LIMBAŽU MUZEJS**

Limbažu muzeja misija ir apzināt, pētīt un saglabāt Limbažu pilsētas un novada kultūrvēsturisko mantojumu, akcentējot novada vēstures specifiku un popularizējot to Latvijas iedzīvotajiem un ārvalstu viesiem. Muzeja galvenais mērķis ir saglabāt liecības par Limbažu novada vietu Latvijas vēstures kopainā, stiprināt lokālā patriotisma apziņu, uzsverot novadnieka Baumaņu Kārļa ieguldījumu, ka arī izglītot sabiedrību ar izstāžu, ekspozīciju, publikāciju un pasākumu starpniecību.

Limbažu muzejs atrodas novada centrā 19.gs. sākumā celtajā Rīgas rātes jaunajā pilī jeb Pilsmuižas pārvaldnieka ēkā. Te iekārtota ekspozīcija “Baumaņu Kārlis un dziedāšanas tradīcijas Limbažu novadā” un pamatekspozīcija “Perpretuum mobile. Limbažu pilsētas un novada kultūrvēsturiskie procesi un saimnieciskā dzīve”. Divas maināmo izstāžu zāles muzeja viesus regulāri priecē ar muzeja darbinieku veidotām izstādēm par visdažādākajām tēmām.

Kā apskates objekti Limbažu muzeja kontekstā minama Limbažu viduslaiku pils, Vecais ugunsdzēsēju depo, Vecais rātsnams un Centra kiosks.

**PĀLES NOVADPĒTNIECĪBAS MUZEJS**

Pāles novadpētniecības muzejā iespējams uzzināt par Vidzemes lībiešu vēsturi. Lielākā daļa šo lībiešu dzimtu ir plašas un sazarotas, vēl arvien dzīvo visā Latvijā un ārvalstīs. Muzejs ciešā sadarbībā ar vietējiem iedzīvotājiem apzina un popularizē Pāles pagasta un Vidzemes lībiešu dzimtu stāstus un pierakstus. Pamatekspozīcija “Vidzemes lībieši un viņu pēcteči” tapusi regulārā saziņā ar “Vidzemes lībiešu saietu” dalībniekiem.

**BĀRDU DZIMTAS MEMORIĀLAIS MUZEJS “RUMBIŅI”**

Muzejs apmeklētājiem atvērts sezonāli no 2.maija līdz 31.oktobrim, lai gan te iekārtotajā 19.-20.gs. zemnieku sētā, kur saglabājušās vēsturiskās ēkas, sadzīves priekšmeti un liecības par šīs sētas iemītnieku dzīvi, akadēmiskais izpētes darbs neaprimst visa gada garumā. Šeit septembrī tiek svinētas novada Dzejas dienas dažādām paaudzēm, rakstītais vārds saplūst ar mūziku un mākslu. Muzejā tiek rīkotas izstādes, dzejas lasījumi, teātra izrādes un radošās talkas sētas un tuvējās apkārtnes sakopšanai. “Rumbiņi” ir literatūras un mākslas mazā Paradīze, kur rūpīgi tiek kopts un glabāts trīs latviešu kultūrvēsturē nozīmīgu personību – dzejnieku Friča Bārdas, Paulīnas Bārdas un Antona Bārdas – radošā darba un dzīves gājuma pieredzes stāsts.

**SPORTA UN KULTŪRAS CENTRA “VIDRIŽI” STRUKTŪRVIENĪBA “MELNGAIĻA SĒTA”**

Kultūras izglītības centrā izvietotas pastāvīgās ekspozīcijas par komponista Emila Melngaiļa un dzejnieču Austras un Rūtas Skujiņu dzīvi un radošo darbību. Īpaša ekspozīcija veltīta novadniekam, zemūdenes “Ronis” komandierim, komandkapteinim Hugo Legzdiņam, Trīszvaigžņu ordeņa kavalierim.

Atsevišķa ekspozīcija stāsta par Vidrižu pagasta un skolu vēsturi. Centrā apskatāma Alfrēda Andrusa etnogrāfisko priekšmetu kolekcija.

**SALACGRĪVAS MUZEJS**

Muzejā ilgstoši bija vērojama pastāvīgā ekspozīcija par piekrastes zveju cauri gadsimtu griežiem un nēģu zveju Salacā un Svētupē. Izstrādājot jaunās ekspozīcijas “Lībiskā piederība” koncepciju, kā galvenais mērķis formulēts atspoguļot Salacgrīvas pilsētas un apkārtnes ļaužu dzīvi raksturojošus kultūrvēsturiski nozīmīgus notikumus, vietas un personības. Koncepcijas realizēšanas gaitā tiek meklēti Salacgrīvā un apkārtnē dzīvojošo ļaužu saskares punkti ar lībisko no aizvēstures līdz padomju okupācijas laikam. Iespējams ielūkoties digitālajā ekspozīcijā par pilsētu un pagastu. Regulāri tiek rīkotas mākslas darbu izstādes, cieša sadarbība ar Salacgrīvas Mākslas skolu. Ir iespēja aust stellēs, fotogrāfēties improvizētā senlaiku fotosalonā, izmantojot muzeja krājuma aksesuārus. Iespējams pašiem “iesist taci” jeb būvēt nēģu taci no koka konstruktora, salikt puzles, skatīties filmu par nēģu zvejas un gatavošanas tradīcijām Salacas krastos.

**AINAŽU UGUNSDZĒSĪBAS MUZEJS**

Muzejs iekārtots 1991.gadā vēsturiskajās “Māleru” mājās, kur divos stāvos eksponēti 1926.gadā dibinātās Ainažu brīvprātīgo ugunsdzēsēju biedrības priekšmeti ekspozīcijā “Spožas pogas, ķiveres”. Muzeja 2.stāvā tiek izstādītas arī Latvijas Ugunsdzēsības muzeja ceļojošās izstādes. Iespējams apmeklēt brīvprātīgo ugunsdzēsēju depo un iepazīties ar viņu aprīkojumu un citām ugunsdzēsības iekārtām. Muzeja misija ir celt godā Ainažu brīvprātīgo ugunsdzēsēju biedrības darbību un tradīcijas, kā arī darboties kā Ainažu vēstures izpētes centram vietējiem iedzīvotājiem, tūristiem un vēstures pētniekiem. Katru gadu maijā tiek organizēti “Muzeju nakts” pasākumi, kas bieži sakrīt ar Ugunsdzēsēju un glābēju dienu.

**STAICELES LĪBIEŠU MUZEJS “PIVĀLIND**”

“Pivālind” kopš 1999.gada iepazīstina ar Salacas novada lībiešu kultūras mantojumu un ir informācijas centrs, kas 2005.gadā pārtapa par muzeju. Misija – veidot sabiedrību, kas apzinās sava novada vēsturi, iekļaujas Latvijas lībiešu kultūras dzīvē. Muzejs piedalās Valsts ilgtermiņa mērķprogrammā “Lībieši Latvijā”. Muzeja kompetencē ir apzināt, vākt , glabāt un pētīt materiālo un nemateriālo mantojumu par Staiceles kā stārķu galvaspilsētas darba un kultūras tradīcijām, lai mūsdienīgi atspoguļotu notikumus kādreizējā lībiešu apdzīvotajā teritorijā – Metsepolē no 12.gs. līdz mūsdienām.

**DZĪVĀ SUDRABA MUZEJS LIMBAŽOS**

Senā Hanzas savienības pilsēta Limbaži ir unikāli ar savu Dzīvā sudraba muzeju, kas veidojies, pateicoties juvelierim un māksliniekam Oļegam Auzeram. Kopš 2012. gada viņš nenogurstoši attīstījis Limbažu pilsētas mākslas telpu, ļaujot tai asociēties ar vārdiem “Sudraba Limbaži”. Ekspozīcija, kas tieši tā arī nosaukta, ir Oļega Auzera “augstās mākslas dziesma”, ļaujot saprast sudraba burvību un neatkārtojamību. Turpat skatāmas arī mākslinieka Artura Auzera gleznas. Ar Dzīvā sudraba darbnīcu, kas iekārtota blakus izstādes ekspozīcijai, kā arī iespēju katram pašam pagatavot kaut ko no sudraba, iepazīstina Oļega Auzera mācekļi, kas ir gan lieliski gidi, gan sudraba teiksmainās pasaules labi pazinēji.

**AINAŽU JŪRSKOLAS MUZEJS**

Ainažus jau gadu desmitiem dēvē par Latvijas nacionālās jūrniecības šūpuli. Te 1864.gadā atvēra pirmo profesionālo jūrskolu vietējiem latviešu un igauņu zemniekiem un zvejniekiem. Senajā jūrskolas ēkā 1969.gadā tika atvērts memoriālais muzejs, kas ir unikāla “Valdemāra skolu” piemiņas zīme visā Baltijā. Vairāk nekā 10 000 krājuma vienību glabā jūrskolnieku un viņu pēcteču atmiņas. Muzeja kolektīvs ar virkni pasākumiem, tostarp tradicionālo gadskārtējo Latvijas jūrnieku salidojumu, sagaidīs jūrskolas 160., muzeja 55. un Krišjāņa Valdemāra 200 gadu jubileju.

**MINHAUZENA MUZEJS**

Duntē, maģistrāles VIA BALTICA malā, atrodas unikāls privātais muzejs, kur lūkojama “Minhauzena pasaule”. Te Liepupes pagasta Pernigeles baznīcā 1744.gadā Minhauzens esot salaulāts ar savu Jakobīni. Šis stāsts ir pamats veselai ekskursijai pa teiksmainajiem Minhauzena piedzīvojumiem, ko papildina vaska figūru ekspozīcija un mākslinieka Edgara Vintera gleznu izstāde. No muzeja uz jūru ved Latvijā garākā apses koka taka, un kopš muzeja atvēršanas 2005. gadā tam pieder nepārspēts apmeklētāju skaita rekords visa Limbažu novadā. Vislielāko interesi par “Minhauzena pasauli” nepārprotami izrāda bērni un skolu jaunatne, un te ir īpaši padomāts par izklaides iespējām pašiem mazākajiem muzeja apmeklētājiem.

# **5. KULTŪRAS STRATĒĢIJAS APAKŠPROGRAMMAS**

## **5.1. “ZIEMEĻU STĪGA”**

PROGRAMMAS DARBĪBAS AREĀLS

Kultūras apakšprogramma “Ziemeļu stīga” aptver Salacas baseinā atrodošos pagastus un pilsētas Limbažu novada teritorijā, atsevišķu programmu paredzot Alojas pilsētai un pagastam. Apakšprogrammas centrā pozicionēta Staicele – nozīmīgs Vidzemes lībiešu kultūrvēstures izpētes un popularizēšanas centrs, Eiropas Stārķu galvaspilsēta un Latvijas jauno futbolistu kadru kalve.

**Misija**

Veidot sabiedrību, kas apzinās savas pilsētas un pagasta, visa novada vēsturi, un rosina izpētīt citu tautu kultūras vērtības. Lai to īstenotu, Staiceles lībiešu muzejs “Pivālind”, bibliotēka, skola un pilsētas iedzīvotāji kopīgi pēta Staiceles pilsētas un pagasta vēsturi kā senā lībiešu Metsepoles novada vēstures turpinājumu, iekļaujoties Latvijā dzīvojošo lībiešu sabiedriskajā, zinātnes un kultūras dzīvē, sniedzot savu ieguldījumu Valsts ilgtermiņa mērķprogrammas “Lībieši Latvijā” īstenošanā.

**Galvenie uzdevumi**

1. Staiceles lībiešu muzejam “Pivālind” – apzināt, vākt, glabāt un pētīt materiālo un nemateriālo mantojumu par Staiceles (bijušais Rozēnu pagasts) apkārtnes darba un kultūras tradīciju vēsturi, sadzīves un etnogrāfiskos priekšmetus Staiceles un apkārtējo pagastu teritorijās, lai atspoguļotu notikumus kādreizējā lībiešu apdzīvotā teritorijā – Metsepolē – no 12.gadsimta līdz mūsu dienām.
2. Staiceles pilsētas bibliotēkai - attīstīt novadpētniecības materiālu apkopošanu, turpinot darbu dokumentu vākšanā, sistematizēšanā, īpašu uzmanību veltot grāmatu krātuvju izaugsmei cauri laiku lokiem.

Izpētīt un izveidot elektronisko datubāzi par novadniekiem – “Staicelei pieskārušies”-, un veicināt tās pieejamību.

1. Sadarbībā ar Lībiešu muzeju “Pivālind” darboties kā pagātnes atmiņu krātuvei, vācot, saglabājot un nodrošinot pieeju materiāliem par pilsētas un pagasta vēsturi, ievērojamām personībām un nozīmīgiem vēstures notikumiem. Nodrošināt informācijas pieejamību, izmantojot visdažādākos paņēmienus: novadpētniecības materiālu apkopošana, izstādes, atmiņu vakari, stāstu stāstīšana, vietējai tematikai veltītu interaktīvu programmu izveide.
2. Biedrību un citu nevalstisko organizāciju iesaiste. Sadarbībā ar Lībiešu muzeju “Pivālind”, skolu un bibliotēku, Tūrisma informācijas centru organizē Putnu modināšanu (lībiešu pavasara tradīcija), Lieldienu pasākumus, tradicionālās vimbu makšķerēšanas sacensības “Staiceles vimba” (maijā), Svētā putna “Pivālind” svētkus (jūlijā), Stārķu pavadīšanu “Stārķu zemē izlaidums”(augustā). Sadarbībā ar nodibinājumu “Vienoti mūzikā” veidot Ozolmuižu par Pasaules latviešu mūzikas krātuvi. Sadarbībā ar projekta “Latvija – stārķu zeme” attīstītājiem veidot Sajūtu parku Staicelē, rīkot vēsturisko koku stādīšanu Sajūtu parkā (20.jūlijā).

## **5.2. “ALOJAS AUSEKĻA MANTOJUMS”**

PROGRAMMAS DARBĪBAS AREĀLS

Programma aptver Alojas pilsētu un pagastu, kultūras iestādēm sadarbībā ar vietējiem iedzīvotājiem apzinot un popularizējot Alojas un tās apkārtnes vēsturi un ar šo teritoriju saistītās kultūrvēsturiskās vērtības no vissenākajiem laikiem līdz mūsdienām.

**Misija**

Atspoguļot un popularizēt dzejnieka Ausekļa, virsdiriģenta Indriķa Zīles, novadpētnieka Antona Galeviusa un mākslinieka Arvīda Galeviusa dzīvi, darbību un radošos panākumus, īpaši piesaistot skolu jaunatni.

**Galvenie uzdevumi**

1. Alojas bibliotēkai – attīstīt novadpētniecības materiālu apkopošanu, turpinot novadpētniecības dokumentu vākšanu, sistematizēšanu, rekataloģizāciju, veicinot šo materiālu pieejamību;
2. Sadarbībā ar biedrībām un nevalstiskajām organizācijām veidot dzejnieka Ausekļa dzimšanas dienai veltītos svētkus “Gaismu sauca” (reizi piecos gados), repertuāru veidojot no ikgadējā dziesmu jaunrades konkursa “Kas mēs bijām, būsim, esam” godalgotajām dziesmām;
3. Sadarbībā ar Latvijas Nacionālo kultūras centru organizēt izcilā alojiešu novadnieka, pirmo trīs Vispārīgo latviešu Dziedāšanas svētku virsdiriģenta Indriķa Zīles daudzinājumu “Latvijas virsdiriģentu svētkos” Alojā (reizi piecos gados);
4. Ungurpils bibliotēkai “Sala”- sadarbībā ar Alojas kultūras namu, izdevniecību “Jumava” un Pasaules latviešu klaidoņu brālību pulcēt ceļotājus “Pasaules latviešu klaidoņu saietā” (maijā).

**5.3. “KULTŪRSPĒKS JŪRAI**”

PROGRAMMAS DARBĪBAS AREĀLS

Apakšprogramma, kas sakņojas savulaik Tautas dzejnieka Imanta Ziedoņa izstrādātajā Latvijas Kultūras fonda Jūrniecības vēstures izpētes iniciatīvā, aptver Vidzemes jūrmalu un tai pieguļošos pagastus un pilsētas no Vārzām līdz Ainažiem.

**Misija**

Izcelt Vidzemes jūrmalas dabas ainavisko spēku piejūras pilsētu un ciemu iedzīvotājiem kā neatņemamu ikdienišķu vērtību, ko nepieciešams popularizēt saimnieciskajā darbībā, kultūras dzīvē un vēstures izpētes kontekstā. Katrā pilsētā un ciemā kultūras iestādes veidot tā, lai tās būtu konkrētās apkaimes informācijas un kultūrizglītības centrs, kurā ikviens interesents varētu saņemt sev vajadzīgo informāciju darbam, mācībām, personīgai izaugsmei, atpūtai, kur ikviens varētu baudīt dzīvi – celt savas dzīves kvalitāti.

**Galvenie uzdevumi**

1. Jūrniecības vēstures izpētē – sadarboties Salacgrīvas muzejam ar Ainažu Jūrskolas muzeju un biedrībām, iekļaujot ekspozīciju un izstāžu veidošanā vietējo novadpētnieku vākumu, atbalstīt privātvēsturnieku centienus muzeju krājuma izmantošanā un sabiedrības informēšanā;
2. Sabiedriskā darbinieka un jūrniecības pamatlicēja Krišjāņa Valdemāra divsimtgades (2025) atzīmēšana – sadarbībā ar biedrībām (biedrība “Bibliokuģis “Krišjānis Valdemārs””) organizēt zinātniski praktisku konferenci par Limbažu novada ieguldījumu Latvijas jūrniecības vēstures iemūžināšanā;
3. Zvejniecības kā piekrastnieku senā aroda daudzinājums – kopā ar vietējiem zivsaimniecības uzņēmumiem un individuālajiem zvejniekiem organizēt arodizglītības pasākumus piekrastē, ieinteresējot skolu jaunatni zvejnieka aroda apguvē, ar jūrniecību saistītu profesiju izvēlē, turpinot mācības Liepājas Jūrniecības koledžā vai RTU Latvijas Jūras akadēmijā;
4. Vidzemes jūrmalas popularizēšana – sadarbībā ar Tūrisma informācijas centriem, bibliotēkām, “Minhauzena muzeju” un Ziemeļvidzemes biosfēras rezervāta administrāciju iedzīvināt starptautisko tūrisma maršrutu “Jūrtaka” Limbažu novadā;
5. Jūrmalnieku tradīciju pārmantojamība – kopā ar zvejniekiem, biedrībām, kultūras namiem un Tūrisma informācijas centriem – turpināt “Reņģēdāju festivāla” un Nēģu svētku tradīciju Salacgrīvā, popularizēt jūrniecības arodus ikgadējos Jūras svētkos Salacgrīvā un Latvijas jūrnieku salidojumā Ainažos.

## **5.4. “LATVIJAS ROMANTISMA AVOTS – “RUMBIŅI”**

APAKŠPROGRAMMAS DARBĪBAS AREĀLS

Dzejnieka Friča Bārdas muzejs “Rumbiņi” Pociemā tiek uztverts kā Latvijas romantisma centrs 19.-20.gs. celtajā latviešu zemnieka sētā, kur sākotnēji bijusi guļbaļķu dzīvojamā māja, labības un graudu klēts, kūtis, zirgu stallis, rija, siena šķūnis un pirtiņa. Līdz Bārdu dzimtas muzeja atvēršanai 1993.gadā saglabājusies 1865.gadā celtā māja, graudu klēts un drēbju klēts, dzejnieka vasaras mājiņa.

**Misija**

Saglabāt un kopt trīs dzejnieku – Friča Bārdas, Paulīnas Bārdas un Antona Bārdas – iedvesmas vietu “Rumbiņus”. Ar nolūku saglabāt un popularizēt ar Bārdu dzimtas personību un daiļradi saistīto materiālu un nemateriālo mantojumu un izmantot to sabiedrības izglītošanai un attīstībai, muzejs glabā Bārdu dzimtas literātu likteņstāstus un viņu atstāto kultūras mantojumu vidē, kurā šie cilvēki dzīvojuši no 19.gs. beigām līdz 20.gs. 80. gadiem – vienkāršā Vidzemes zemnieka sētā. Bārdu dzimtas memoriālais muzejs ir vieta, kur dzimt mūsdienu romantismam.

1. Tālākattīstīt muzejpedagoģiskās programmas:

* “Lietu stāsts”;
* “Viesos pie Friča Bārdas”;
* “Dzīve lauku sētā pirms vairāk nekā 100 gadiem”;
* “Ekskursija Friča Bārdas sētā un dzejā”;
* “Dzejas stunda pa Friča un Paulīnas Bārdu dzīves un dzejas takām”.

1. Izveidot jaunas izstādes:

* “Bārdu dzimta laiku griežos”(2024.);-
* izstāde veltīta Fricim un Paulīnai Bārdām (2025.);
* izstāde veltīta Antonam Bārdam (2026.)

Muzeja vidējā termiņa prioritātes:

1. Vēsturisko ēku saglabāšana un restaurēšana;
2. Muzeja krājuma priekšmetu glabāšanas apstākļu uzlabošana;
3. Muzeja vizuālā izskata uzlabošana – ekspozīcijas priekšmetu restaurācija; 4)Izveidot un iekārtot vasaras rezidenci, telšu un ugunskuru vietas literātiem un māksliniekiem, radot iespēju rīkot vasaras radošās nometnes;

5)Personāla papildināšana – krājuma glabātāja štata vietas izveide.

## **5.5. “LIEPUPES KINOCIEMS”**

APAKŠPROGRAMMAS DARBĪBAS AREĀLS

Kinorežisors dokumentālists Ivars Zviedris Liepupē ar 286 pastāvīgajiem iedzīvotājiem attīsta ambiciozu mērķi – pārvērst seno burinieku būves vietu par Latvijas kinociemu.

**Misija**

Liepupei ir ar ko lepoties – te strādājis Garlībs Merķelis, jaunlatviešu laikā uzbūvēts visvairāk burukuģu Latvijas piekrastē, Pernigelē būvētais burinieks “Rota” ar Ainažu jūrskolas absolventiem pirmais no latviešu kuģiem šķērsoja Atlantijas okeānu. Tagad Liepupes muiža ir labs pamats kino ļaužu piesaistei no visas pasaules, lai atdzīvinātu Latvijas kinodokumentālistu slavu uz kinoteātru ekrāniem un digitālajā vidē.

**Galvenie uzdevumi**

1. Attīstīt Ivara Zviedra ideju par Liepupes kā Kinociema izveidi. Te ir lieliska vide ieceres īstenošanai – pieczvaigžņu viesnīca muižā, padomju laika kolhoza darbnīcas filmu uzņemšanai, interesanti un savdabīgi personāži mūsdienu dzīves ritma dokumentēšanai;
2. Dokumentālā kino ciemats – radošs nams kino cilvēkiem!
3. Atbalstīt biedrības “Latvijas Kino nams” un Ivara Zviedra organizēto radošo nodarbību diennakts vasaras nometni “Camera Obscura”;
4. Veicināt Ivara Zviedra vadīto kino pulciņu – meistarklases Liepupes pamatskolā.

**5.6. “BAUMAŅU KĀRĻA LIMBAŽI 800+”**

APAKŠPROGRAMMAS DARBĪBAS AREĀLS

Izveidot jaunu Limbažu identitātes simbolu – zīmi – mazo arhitektūras formu pilsētas vārtos pie Donaviņas - senā Hanzas savienības pilsēta ieiet savā devītajā gadu simtā ar novadam raksturīgo piejūras pilsētas tēlu – iebraucot no jūras puses pilsētas viesus sagaida reņģu liellaivas replika – ar tādām sālītas reņģes no Vidzemes jūrmalas pa Svētupi ceļoja augšup uz Limbažiem.

Limbažu mūsdienu simbols ir Sudraba pilsētas tēls, ko apliecina Dzīvā sudraba muzejs – neatkārtojama un unikāla vērtība, kas pieder tikai Limbažiem.

Limbažu daudzinājums ir tverams visa novada robežās – no “Himnas Goda dienas” Viļķenē līdz Emīla Melngaiļa Mūzikas svētkiem Vidrižos, no Svētā putna “Pivālind” svētkiem Staicelē līdz Jūras svētkiem Salacgrīvā.

**Misija**

Veidot gudru, stipru un radošu sabiedrību.

**Galvenie uzdevumi**

1. Organizēt kultūras pasākumus, kas popularizē Limbažus un novadu kopumā, apliecinot mūsu varēšanu un pašpietiekamību:2024. gadā tādi ir: Emīla Melngaiļa Mūzikas svētki (25. maijā), XXI Senioru deju diena (1. jūnijā), Senioru koru svētki (8. jūnijā), VII Starptautiskais festivāls – konkurss “Kokle un tai līdzīgie instrumenti apkārt Baltijas jūrai” (1.-3 .augusts) u.c.;
2. Izaugsmes apliecinājums – Limbažu Pilsētas svētki “Limbažiem 800+” (3. augustā);
3. Varēšanas apliecinājums – mākslinieku un kolektīvu radošās jubilejas: Limbažu kultūras nama pūtēju orķestra “Lemisele” 75 gadu jubilejas koncerts (26.oktobris); Mūziķim Normundam Ķietim – 60! (jubilejas koncerts 5.oktobrī)
4. Tradīciju pārmantojamība: Teātra festivāls “Spēlesprieks” (reizi divos gados); Starptautiskais akordeonistu festivāls (reizi divos gados);
5. Tautas lietišķās mākslas meistaru daudzinājums – Lielo lakatu festivāls Limbažu novadā ( aptver audējas no visiem Latvijas etnogrāfiskajiem novadiem).

## **5.7. “VIDZEMES LĪBISKĀ KULTŪRTELPA”**

APAKŠPROGRAMMAS DARBĪBAS AREĀLS

Programma aptver Limbažu novada vēsturisko Vidzemes lībiešu kultūrtelpu – no Skultes līdz Ainažiem un Salacas upes baseina lībiešu pēctečus – Staicelē, Alojā, iesniedzoties kaimiņu novadā un pagastos – Mazsalacā. Kā apakšprogrammas “Vidzemes lībiskā kultūrtelpa” centrs izraudzīta Staicele ar Lībiešu muzeja “Pivāland” bagāto kultūrvēsturisko mantojumu, krājumu un aktīvo izpētes darbu.

Kopš 2022. gada 22. novembra Vidzemes lībiskā kultūrtelpa ir iekļauta Latvijas nacionālajā nemateriālā kultūras mantojuma sarakstā. 2023. gads Latvijā tika nominēts kā Lībiešu mantojuma gads.

**Misija**

Veidot sabiedrību, kas apzinās sava novada vēsturiskās Vidzemes lībiešu kultūrtelpas vērtības, popularizē tās un nodod nākamajām paaudzēm, veicot akadēmiski zinātnisko un novadpētnieciski lokālo izpētes darbu, iesaistot pēc iespējas vairāk vietējās kopienas iedzīvotājus lībiskas dzīvesdziņas apzināšanā.

**Galvenie uzdevumi**

1. Staiceles Lībiešu muzejam “Pivālind”- veidot muzeju un Staiceli kā mazu kultūrvēstures saliņu bijušā lībiešu apdzīvotajā teritorijā Metsepole, dodot ieguldījumu sabiedrības aktīvai iesaistei lībiešu kultūras mantojuma saglabāšanā;
2. Sadarbībā ar Pāles novadpētniecības muzeju un Salacgrīvas muzeju – vākt un apkopot lībiskā kultūrvēsturiskā dzīvesveida piemērus, pētīt dzimtu saknes, veidot ciltskokus, informāciju galarezultāta apkopojot drukātajos izdevumos;
3. Sadarbībā ar Latvijas Universitātes Lībiešu institūtu un tā Atbalsta biedrību organizēt zinātniski praktiskas konferences, ekspedīcijas, lībiešu kultūrvēsturiskajam mantojumam veltītu grāmatu izdošanu un atvēršanas svētkus;
4. Sadarbībā ar Latvijas Universitātes Latvijas vēstures institūtu veikt arheoloģisko apzināšanu un Svētupes krastā atklāto senās lībiešu dzīvesvietas izpēti;
5. Sadarbībā ar Tartu universitātes zinātniekiem turpināt akadēmisko pētījumu izdošanu par lībiešu valodu, popularizēt jau iznākušo “Salacas lībiešu valodas ceļvedi”;
6. Salacgrīvas muzejam – sadarbībā ar programmas “Vidzemes lībiskā kultūrtelpa” kordinatori Lolitu Ozoliņu realizēt grāmatas un filmas izveides projektu par Unģēnciemā dzīvojošo lībiešu dzīves apzinātāju dzejnieci Anitu Emsi;
7. Pāles novadpētniecības muzejam – krāt un saglabāt pētnieces un vēsturnieces Rasmas Noriņas sagatavotos materiālus krājumam par novadā nozīmīgām un interesantām personībām Vidzemes lībiešu dzimtās;
8. Regulāri atklāt sabiedrībai jauniegūtās Vidzemes lībiskās kultūrtelpas vērtības, šo darbu koordinējot ar Latvijas Kultūras un mākslu institūta zinātnisko asistenti Lolitu Ozoliņu (lībiskās dzīvesdziņas izpētes programmas vadošā pētniece) un Latvijas Universitātes Lībiešu institūta vadītāju Valtu Ernštreitu;
9. Daudzināt Vidzemes lībisko mantojumu citviet Latvijā – tradicionālajos Lībiešu svētkos Mazirbē, līvu sadziedāšanās pasākumos u.c.;
10. Izvērst plašāku sadarbību ar Lībiešu savienību (vadītāja Ieva Ernštreite) un aktīvi iekļauties tās organizētajos pasākumos;
11. Salacgrīvas muzejam – jaunas pastāvīgas ekspozīcijas “Lībiskā piederība” satura un dizaina koncepcijas izstrāde, aptverot lībisko dzīvesdziņu Salacgrīvas pusē laika posmā no aizvēstures līdz padomju okupācijas laikam.

# **6. KULTŪRAS PIEDĀVĀJUMS UN KULTŪRAS LĪDZDALĪBAS IESPĒJAS**

Limbažu novadā tradicionāli notiek dažādi kultūras pasākumi: starptautiska mēroga festivāli, valsts un lokāla mēroga pasākumi, kuros piedalās vietējo apkaimju iedzīvotāji, kultūras un izglītības iestādes, sabiedriskās organizācijas, kultūras biedrības, pašvaldības un valsts organizācijas.

## **6.1. FESTIVĀLI**

Teātra festivāls “Spēlesprieks” (organizē Ausekļa Limbažu teātris Teātra mājā un citviet novadā);

Starptautiskais akordeonistu festivāls (rīko Limbažu Mūzikas un mākslas skola);

Starptautiskais festivāls “Kokle un tai līdzīgie instrumenti apkārt Baltijas jūrai” (organizē Limbažu kultūras nams);

Alojas “Kartupeļu svētki” Ungurpilī;

Lielo lakatu festivāls (rīko Limbažu kultūras nams);

Salacgrīvas “Reņģēdāju festivāls” (organizē Salacgrīvas Kultūras centrs sadarbībā ar biedrībām);

Ziemeļlivonijas festivāls (rīko Ainažu Kultūras nams sadarbībā ar biedrībām un Igaunijas pierobežas pašvaldībām).

## **6.2. TRADICIONĀLIE UN VALSTS SVĒTKU PASĀKUMI LIMBAŽU NOVADĀ**

* Latvijas Valsts himnas autoram Baumaņu Kārlim veltīts pasākums “Himnas Goda diena” Viļķenē (organizē Latvijas Nacionālais kultūras centrs, Limbažu novada Kultūras pārvalde un Viļķenes kultūras nams);
* Komponista Emīļa Melngaiļa Mūzikas svētki Vidrižu pagasta “Melngaiļos”(organizē LNKC, Limbažu novada Kultūras pārvalde un Sporta un kultūras centrs “Vidriži”);
* Limbažu Pilsētas svētki (organizē Limbažu kultūras nams);
* Svētā putna “Pivālind” svētki Staicelē (organizē Staiceles kultūras nams sadarbībā ar Lībiešu muzeju “Pivālind”);
* Tradicionālās vimbu makšķerēšanas sacensības “Staiceles vimba” (organizē biedrības);
* Dzejnieka Ausekļa dzimšanas dienai veltītie svētki “Gaismu sauca” Alojā (organizē Alojas kultūras nams);
* Virsdiriģenta Indriķa Zīles dzimšanas dienai veltītie “Virsdiriģentu svētki” Alojā (organizē LNKC un Alojas kultūras nams);
* Alojas “Kartupeļu svētki” Ungurpilī (rīko Alojas kultūras nams sadarbībā ar uzņēmējdarbības atbalsta centru – bibliotēku “Sala”);
* “Pasaules latviešu klaidoņu saiets” Ungurpilī (organizē Alojas kultūras nams, bibliotēka “Sala”, apgāds “Jumava” kopā ar biedrībām);
* “Nēģu diena” Salacgrīvā un “Nēģu kross” (rīko Salacgrīvas TIC kopā ar biedrībām);
* Salacgrīvas Pilsētas svētki - “Krastu mačs” Salacgrīvā (rīko vietējās sporta biedrības);
* Jūras svētki jeb Zvejnieksvētki Salacgrīvā (rīko Salacgrīvas Kultūras centrs sadarbībā ar biedrībām);
* Tradicionālie Baltā galdauta svētki – Latvijas Republikas Neatkarības atjaunošanas dienas svinības 4. maijā (rīko vietējie kultūras nami kopā ar pašvaldībām);
* Vasaras Saulgriežu svētki (rīko vietējie kultūras centri);
* Lāčplēša dienas svinības un lāpu gājiens (rīko vietējie kultūras nami sadarbībā ar Zemessardzi un jaunsargiem);
* Latvijas Neatkarības dienas svinības 18. novembrī, novada, pilsētu un pagastu ievērojamu cilvēku godināšana (rīko vietējie kultūras nami sadarbībā ar pašvaldībām); Limbažu novada Grāmatu svētki (ar mainīgu dislokāciju);
* Bibliotēku nedēļa (organizē pilsētu un pagastu bibliotēkas);
* Limbažu novadā organizētājos festivālos un pasākumos ir iespēja skatīties izrādes, klausīties koncertus, gūt pieredzi, piedalīties radošajās darbnīcas un meistarklasēs. Tā var iepazīt latviešu un citu tautu mūziku, dramaturģiju, sniegt pozitīvu vēstījumu par savu pagastu, pilsētu un novadu kopumā. Limbažu novadā tradicionāli tiek organizēti valsts svētki un rīkoti tradīciju pasākumi. Tiek meklētas un rastas aizvien jaunas idejas un formas pasākumu veidošanā;
* Grāmatu svētki (organizē Limbažu novada Galvenā bibliotēka).

**Secinājumi**

1. Pamatojoties uz sabiedrības aptaujas rezultātiem par kultūras resursa pieprasījumu Limbažu novadā, nepieciešams veicināt iedzīvotāju plašāku iesaistīšanos amatiermākslas un tradicionālās kultūras procesos, jāatbalsta amatnieku un radošo uzņēmēju iniciatīvu projekti;
2. Lai veicinātu iedzīvotāju līdzdalību kultūras procesos un aktivizētu amatiermākslas kolektīvu darbību, ir jāattīsta starptautiskā sadarbība, t.sk. iespējas uzņemt viesos ārvalstu kolektīvus;
3. Jāuzlabo informācijas pieejamība par amatiermākslas kolektīvu darbību kultūras namos un tradicionālās kultūras procesiem novadā;
4. Lai veicinātu profesionālās mākslas pieejamību un attīstību Limbažu novadā, jāturpina atbalstīt novada mākslinieku un radošo organizāciju iniciatīvas un projekti, jāsniedz atbalsts literatūras nozarei un grāmatu izdošanai, kas dokumentē novada kultūrvēsturiskās vērtības;
5. Kultūras pasākumu piedāvājums pēdējos gados Limbažu novadā ir līdzsvarots, pasākumi tiek piedāvāti visa gada garumā. Atbilstoši Latvijas gadalaikiem, iespējams piedāvāt vietējiem iedzīvotājiem un novada viesiem dažāda veida pasākumus un aktivitātes, savstarpēji mijoties un sadarbojoties vairākām nozarēm – kultūrai, sportam un tūrismam;
6. Limbažu novadam līdzīgu, uz kultūrvēsturiskā mantojuma izmantošanu un tūrisma industriju balstītu Eiropas piejūras novadu labā prakse liecina, ka ierobežotu resursu dēļ atpazīstamības veidošana ārējai mērķauditorijai pārsvarā tiek fokusēta uz vienu vai dažām spēcīgākajām kultūras iezīmēm un attiecīgajām tematiskajām prioritātēm (lūdzam lūkot Kultūras stratēģijas Apakšprogrammas!). Stratēģijas ietvaros nepieciešams fokusēties uz piedāvājuma unikalitāti un kvalitāti, veidojot Limbažu novada starptautisko atpazīstamību, un akcentējot Limbažu novadu kā teritoriju, kuru vērts apmeklēt visos četros gadalaikos;
7. Lai nodrošinātu kvalitatīvu un daudzveidīgu pasākumu menedžmentu, ļoti būtiska ir sakārtota infrastruktūra un mūsdienīgs tehniskais un tehnoloģiskais aprīkojums. Tādēļ nepieciešams īstenot Limbažu novada Attīstības programmā 2021.- 2028.gadam plānotos investīciju projektus kultūras infrastruktūras sakārtošanai, kā arī nepieciešams izveidot materiāli tehnisko bāzi kultūras pasākumu mobilitātei un kultūras telpas paplašināšanai;
8. Pie vidējā un ilgtermiņā risināmiem jautājumiem jāakcentē pagastu kultūras un sabiedrisko centru lielāka integrēšana novada kopējā kultūras pasākumu piedāvājumā, izceļot katram kultūras namam/ centram/ tautas namam raksturīgāko, īpašo, kas būtu saistošs ne tikai vietējo pilsētu un pagastu iedzīvotājiem, bet arī visa novada iedzīvotājiem un novada viesiem un tūristiem;
9. Lai nodrošinātu sabalansētu kultūras pasākumu piedāvājumu, nepieciešama ciešāka sadarbība starp kultūras institūcijām pasākumu plānošanā, kā arī ciešāka sadarbība starp kultūras, tūrisma, sporta un izglītības nozarēm, veidojot pasākumu piedāvājumu Limbažu novadā;
10. Veidojot novada kultūras pasākumu programmu, jāizvērtē to konkurētspēja reģionālā mērogā un unikalitāte, plašāk iesaistot nevalstiskās organizācijas, biedrības un nodibinājumus;
11. Limbažu novadā jāattīsta mērķtiecīgs darbs radošās uzņēmējdarbības attīstībā, veicinot inovācijas dažādos pakalpojumu un preču sektoros, piesaistot sabiedriskās organizācijas un to finansējumu.

# **7. KULTŪRAS NOZARES SVID ANALĪZE**

Kultūras jomas stipro un vājo pušu, draudu un iespēju (SVID) analīze veikta, pamatojoties uz pieejamajiem statistikas (CSP) datiem, kā arī uz iedzīvotāju aptaujas rezultātiem. SVID analīze sagatavota, balstoties uz esošās situācijas analīzi un dokumenta izstrādes gaitā tiešsaistes sanāksmēs izvērsto diskusiju par novada kultūras dzīves attīstību.

|  |  |
| --- | --- |
| **STIPRĀS PUSES**   * Bagāts kultūrvēsturiskais mantojums; * Veiksmīgi izveidots kvalitatīvs un daudzveidīgs kultūras piedāvājums; * Attīstīts kultūras iestāžu tīkls, kas piedāvā kā profesionālās mākslas, tā amatiermākslas pasākumus; * Attīstīts bibliotēku tīkls ar plašu piedāvājumu novada kultūras dzīvē un mūžizglītībā; * Tradicionāli un atpazīstami kultūras festivāli un pasākumi novadā (“Himnas Goda diena”, E. Melngaiļa Mūzikas svētki, Limbažu Pilsētas svētki, Ausekļa svētki “Gaismu sauca”, Indriķa Zīles Virsdiriģentu svētki, Ziemeļlivonijas festivāls, Jūras svētki jeb Zvejnieksvētki u.c.);Apzināti pasākumi pilsētu un pagastu atpazīstamības un identitātes stiprināšanai (Alojas Kartupeļu svētki, Salacgrīvas “Reņģēdāju festivāls”, Nēģu diena pie Salacas un Svētupes, Svētā putna “Pivālind” svētki Staicelē, alternatīvās mūzikas festivāls “Limbizkvīts”, teātra festivāls “Spēlesprieks” Limbažos u.c.); * Profesionālas kultūrizglītības iestādes ar aktīvu dalību novada kultūras dzīvē; * Aktīvs nevalstiskais sektors kultūrā Staicelē, Ozolmuižā un Salacgrīvā; * Kultūrtūrisma piedāvājuma daudzveidība; * Līdzdalīgas kultūrpolitikas īstenošana sadarbībā ar biedrībām un nodibinājumiem; * Kultūras un izglītības iestāžu sadarbība projekta “Skolas soma” piedāvājuma nodrošināšanā; * Unikāli dabas un apskates objekti paver iespēju organizēt kultūras notikumus nestandarta norises vietās un formās (“Saulrieta steķis” Salacgrīvā, “Rezidence pie Raiņa” Vidzemes jūrmalā Vitrupē u.c.). | **VĀJĀS PUSES**   * Vairāki kultūras nami (Pāles kultūras nams) ir sliktā stāvoklī; * Kultūras infrastruktūras objektu nepietiekami mūsdienīgs aprīkojums; * Salīdzinoši maz pārstāvēts laikmetīgās kultūras piedāvājums; * Nepietiekams vai auditorijas interesēm neatbilstošs kultūras piedāvājums jauniešiem un ģimenēm ar bērniem; * Auditoriju vajadzību analīzei pievērsts maz uzmanības; * Nepietiekams un neatbilstošs laikmeta prasībām kultūras norišu mārketings; * Fragmentārs atbalsts kultūras un radošo industriju uzņēmējiem; * Nepietiekami izmantots NVO un privāta sektora potenciāls kultūras piedāvājuma veidošanā; * Salīdzinoši maz piesaistīts ārējais finansējums kultūras projektu norisei; * Pārrāvums informācijas plūsmā starp pašvaldību un daļu sabiedrības, nespēja piesaistīt jaunas mērķauditorijas; * Sabiedriskā transporta sistēma (īpaši uz apkaimēm) ierobežo interesentu iespējas nokļūt uz/no pasākumiem; * Pēctecības trūkums tradicionālo prasmju nodošanā jaunajai paaudzei. |
| **IESPĒJAS**   * Limbažu novada kā Ziemeļvidzemes un Vidzemes jūrmalas kultūras centra atpazīstamības veicināšana, plānojot kultūras un radošā sektora kapacitātes celšanu; * Unikālas vēsturiskās kultūrvides saglabāšana, sekmējot kultūras pieminekļu restaurāciju un renovāciju; * Tikai Limbažu novadam raksturīgu kultūras produktu veidošana, iesaistot vietējās radošās personības un kolektīvus; * Pagastu identitātes stiprināšana, akcentējot katra īpašo pienesumu novada kultūras daudzveidības nodrošināšanā; * Daudzveidīgs un laikmetīgs kultūras pakalpojumu klāsts dažādām sabiedrības grupām, ceļot iedzīvotāju dzīves kvalitāti; * Kultūras piedāvājuma nodrošināšana apkaimēs un sociālās atstumtības riskam pakļautajām grupām, rūpējoties par kultūras pieejamību; * Citu nacionalitāšu iedzīvotāju iesaiste kultūras līdzradīšanā un radošā pašizpausmē, sekmējot to integrāciju vietējā sabiedrībā (Ukrainas bēgļi, novadā dzīvojošie ārvalstu pilsoņi); * Kultūras piedāvājuma dažādošana un inovāciju sekmēšana, piedāvājot atbalsta instrumentus privātā un nevalstiskā sektora kultūras projektiem. Atsevišķu kultūras funkciju deleģēšana nevalstiskajam sektoram; * Sadarbība starp novada kultūras iestādēm un ar citām pašvaldībām (Saulkrasti, Sigulda u.c.), veidojot ilgtermiņa kultūras piedāvājumu. * Izveidot Bīriņu ciema multifunkcionālo centru ar bibliotekārās apkalpošanas nodrošinājumu; * Veidot kopīgu novada, Vidzemes reģiona un Latvijas mēroga kultūras piedāvājumu; * Nepieciešams veidot novada kultūras resursa tēla veidotāja amata vietu; * Pašvaldībai noteikt prioritātes – nodrošinot amatierkolektīviem un interešu izglītības pulciņiem Dziesmu svētku kustības pēctecību; * Turpināt un attīstīt sadarbību ar LNKC valsts mēroga notikumu organizēšanā Limbažu novada teritorijā (Himnas Goda diena Viļķenē, Emiļa Melngaiļa mūzikas svētki Vidrižos, Virsdiriģentu svētki Alojā u.c.); * Izveidot un iekārtot rezidenci, telšu un ugunskuru vietas “Rumbiņos”- rakstnieku un mākslinieku radošo ideju realizēšanai. Stiprināt rakstītā latviska vārda – dzejas – vērtību un nozīmi. Veidot un attīstīt “Rumbiņos” mīlestības un romantisma oāzi – dzīves un mākslas mīlestības sinerģija – kāzas, foto sesijas, mīlestības un iepazīšanās svētki utt. | **DRAUDI**   * Valsts un vietējās nozīmes kultūras pieminekļu pakāpeniska bojāeja; * Nepietiekama kultūras pieejamība atsevišķām sabiedrības grupām; * Limitētas iespējas radošo industriju attīstībai, neizmantots ekonomikas sektora potenciāls un pienesums novada konkurētspējai un identitātei; * Limbažu novada kā kultūras un tūrisma galamērķa potenciāla neizmantošana, neveicot mērķtiecīgu novada tēla veidošanu un ieguldījumu mārketingā; * Amatiermākslas kolektīvu vadītāju resursa iespējamā nepietiekamība, nepieciešams risinājums transporta izdevumu kompensācijai; * Tuvumā esošo pilsētu (Rīga, Cēsis, Sigulda, Valmiera) koncertzāļu un teātru konkurējošie kultūras pasākumi. * Nepietiekama ugunsdrošības infrastruktūras sakārtošana (Lauvu tautas nams, Umurgas kultūras nams); * Ietekmes zaudēšana vietējā kopienā, tuvais Limbažu kultūras resursa piedāvājums (Umurgas kultūras nams); |

# **8. STRATĒĢIJAS ĪSTENOŠANAS UZRAUDZĪBA**

Limbažu novada Kultūras stratēģijas vispārējo ieviešanu, uzraudzību, novērtēšanu un pārskatīšanu veic Limbažu novada Dome.

Stratēģijas ieviešanas uzraudzības procesā piedalās Rīcības plānā noradītās par aktivitāšu izpildi un projektu īstenošanu atbildīgās pašvaldības struktūrvienības un institūcijas.

Koordinēšanas darbu visu uzdevumu un projektu īstenošanā, ko paredz Stratēģija, veic Limbažu novada Kultūras pārvalde.

Rīcības plāna aktualizāciju, nemainot pārējās Stratēģijas daļas, ieteicams veikt katru gadu, pārskatot to statusu, iekļaujot jaunas rīcības un projektu idejas, kas atbilst Stratēģiskajā daļā noteiktajiem uzdevumiem.

Trīs gadus pēc Stratēģijas apstiprināšanas Limbažu novada Kultūras pārvalde veic Stratēģijas īstenošanas novērtēšanu un pārskatīšanu, apkopojot informāciju par ieviestajiem projektiem, izpildītajiem uzdevumiem un to īstenošanas statusu. Nepieciešamības gadījumā Stratēģija tiek aktualizēta, to mainot vai papildinot ar jauniem projektiem vai aktivitātēm.

Stratēģijas rezultātu novērtēšanā tiek izmantoti gan kvantitatīvie, gan kvalitatīvie rādītāji.

**Kvantitatīvie rādītāji:**

1. Veikto pētījumu un iedzīvotāju aptauju skaits;
2. Kultūras institūciju infrastruktūras un materiāli tehniskās bāzes projektu skaits;
3. Apmeklētāju un reģistrēto lietotāju skaits novada bibliotēkās;
4. Kultūras pasākumu apmeklētāju skaits;
5. Brīvprātīgo palīgu skaits pasākumu organizēšanā;
6. Īstenoto valsts un starptautiska mēroga kultūras pasākumu skaits;
7. Īstenoto novada mēroga kultūras pasākumu skaits;
8. Amatiermākslas kolektīvu un pašfinansēto kolektīvu un to dalībnieku skaits;
9. Profesionālās mākslas pasākumu skaits.

**Kvalitatīvie rādītāji:**

1. Iedzīvotāju sniegtais vērtējums aptaujās;
2. Limbažu novada mākslinieku un kolektīvu radošie panākumi (dalība skatēs, konkursos u.c.)

# **9. RĪCĪBAS PLĀNS 2024. - 2027. GADAM**

## **9.1. KULTŪRAS ATTĪSTĪBAS VIDĒJĀ TERMIŅA PRIORITĀTES**

Kultūras attīstības Stratēģijā tiek noteiktas sekojošas vidējā termiņa prioritātes (VTP) izvirzītā mērķa sasniegšanai:

1. VTP- 1. Kultūras piedāvājuma daudzveidība, kvalitāte un konkurētspēja, aktīva sabiedrības līdzdalība kultūras procesos:

Limbažu novads ir Ziemeļvidzemes un Vidzemes jūrmalas kultūras centrs, daudzveidīgas un visām sabiedrības grupām pieejamas kultūras radīšanas un patērēšanas vieta iedzīvotājiem un viesiem no Latvijas un ārvalstīm. Pasākumi novadā tiek orientēti uz pieejamības un iedzīvotāju līdzdalības veicināšanu. Pieaug pilsoniskās sabiedrības un nevalstisko organizāciju līdzdalība dažādās jomās, tostarp kultūras politikas ietekmēšanā, veidošanā un monitorēšanā;

1. VTP- 2. Kultūras mantojuma saglabāšana un radoša izmantošana, mūsdienīga interpretācija un tālāknodošana dažādām auditorijām:

Limbažu novads ir vieta, kur rūpējas par materiālo un dzīvo kultūrvēstures mantojumu, uztur un attīsta tradīcijas, respektējot vēsturisko mantojumu, iedzīvotāji izjūt piederību unikālai dzīves vietai. Kultūrvēsturiskās vērtības tiek glabātas, pētītas un popularizētas, lai veidotu uz vērtībām orientētu sabiedrību, padarītu Limbažu novada kultūrvēsturisko mantojumu pieejamu plašai sabiedrībai, veicinātu novada iedzīvotāju lokālpatriotismu un identitātes sajūtu;

1. VTP- 3. Kultūras un radošo nozaru ilgtspējīga attīstība un ieguldījums novada attīstībā, veidojot to kā pievilcīgu dzīves vidi un iecienītu tūrisma galamērķi:

Limbažu novads ir atpazīstams kultūras tūrisma galamērķis Baltijas valstīs un Austrumeiropā, kas piedāvā starptautiska mēroga kultūras notikumus. Limbažu novads ir iedvesmojoša vieta radošajai uzņēmējdarbībai, kur pieejams atbalsts profesionālai izaugsmei un pilnvērtīgi tiek izmantots pieejamais kultūras resurss un radošo jomu darbaspēks. Limbažu novads izmanto iespējas iesaistīties iniciatīvās, kas sekmē kultūras attīstību, īpaši laikmetīgās kultūras norisēm labvēlīgas kultūrtelpas veidošanos;

1. VTP- 4. Efektīva kultūras pārvaldība un kultūras un radošā sektora darbinieku profesionālā izaugsme:

Savā kultūras piedāvājumā Limbažu novads ir radošs un daudzveidīgs, izglītojot kultūras produktu patērētājus un jaunos talantus mākslās, veidojot kultūras vērtību apziņu. Kultūras norises veicina starpdisciplināru sadarbību publiskā, privātā un nevalstiskā sektorā, toleranci, patriotismu un piederības sajūtu, piesaistot jaunus cilvēkus novadam. Kultūras jomas pārvaldībā novads iet vienā solī ar tendencēm starptautiskā un nacionālā līmenī, aktīvi meklējot iespējas sadarbības tīklu veidošanai un kopprojektu īstenošanai.

## **9.2. STRATĒĢISKĀ KARTE**

**VTP- 1 . KULTŪRAS PIEDĀVĀJUMA DAUDZVEIDĪBA, KVALITĀTE UN KONKURĒTSPĒJA, AKTĪVA SABIEDRĪBAS LĪDZDALĪBA KULTŪRAS PROCESOS**

RĪCĪBAS/ UZDEVUMI

1. Kultūras biedrību darbības atbalsts, attīstot kultūras līdzdalības iespējas dažādu kopienu un interešu grupu ietvaros;

SASNIEDZAMIE REZULTĀTI – organizēti projektu konkursi kultūras nozarē; pakāpeniski palielināts tam pieejamais finansējums, īpaši stimulējot iedzīvotāju iesaisti novada kultūrvēstures saglabāšanā, nemateriālā mantojuma pētniecībā, kopšanā, latvisko tradīciju saglabāšanā, kā arī mūsdienu kultūras izpausmju attīstīšanā;

1. Pilnveidot un attīstīt kvalitatīvu tradicionālo un atpazīstamību veicinošo kultūras pakalpojumu piedāvājumu, attīstot pilsētas un pagastu svētkus kā vietējo unikalitāti un kopienu sadarbību atspoguļojošu pasākumu;

SASNIEDZAMIE REZULTĀTI – pilsētas un pagasta unikalitātē balstītu svētku rīkošana kopienu saliedēšanai un lokālpatriotisma veidošanai: Limbažu Pilsētas svētki, Kartupeļu svētki Ungurpilī, “Reņģēdāju festivāls” un Nēģu diena Salacgrīvā, Svētā putna “Pivāland” svētki Staicelē, “Latvijas virsdiriģentu svētki” un Ausekļa svētki “Gaismu sauca” Alojā u.c.

1. Dziesmu un deju svētku tradīcijas uzturēšana, ilgtspējas nodrošināšana, dalība Vispārējos Dziesmu un Deju svētkos, starptautiskās sadarbības atbalsts;

SASNIEDZAMIE REZULTĀTI – atbalstīta sabiedrības iesaiste daudzveidīgās amatiermākslas aktivitātēs, nodrošinot amatiermākslas kolektīvu sekmīgu darbību un pēctecību amatiermākslas kolektīvu ataudzē no izglītības iestāžu un mūzikas skolu absolventiem; nodrošināta amatiermākslas kolektīvu aktīva darbība kvalificētu speciālistu vadībā; regulāra starptautiskās darbības un sadarbības atbalstīšana;

1. Kultūras mantojuma apzināšana, izpēte un atjaunošana tūrisma un radošo pakalpojumu sniegšanai;

SASNIEDZAMIE REZULTĀTI – atjaunoti mantojuma objekti, piemērojot tos radošo un tūrisma pakalpojumu sniegšanai – kultūrvēstures pieminekļu kartēšana un kultūras kvadrātkodu izveide un izvietošana novadā;

1. Jaunu kultūrvietu veidošana Limbažu novada apkaimēs sadarbībā ar iedzīvotājiem un apkaimju biedrībām;

SASNIEDZAMIE REZULTĀTI – jaunas aprīkotas kultūrvietas un apkaimju aktivitāšu centri;

1. Mūsdienīgas kultūras infrastruktūras nodrošinājums kvalitatīvu kultūras procesu īstenošanai;

SASNIEDZAMIE REZULTĀTI – priekšlikumus par prioritārajiem pasākumiem 2024.- 2026.gadā lūdzam skatīt tālāk atsevišķā apakšnodaļā;

1. Definēt galvenos Limbažu novada notikumus, nodrošināt to ilgtspēju iekļaujošā un dinamiskā kultūrvidē, kas kļūst kā daļa no novada identitātes un stiprina piederību;

SASNIEDZAMIE REZULTĀTI – izstrādāt vadlīniju dokumentu, kur definēti galvenie Limbažu novada notikumi un to organizēšanas pamatprincipi;

1. Nodrošināt sistemātisku sadarbību ar izglītības iestādēm programmas “Skolas soma” ietvaros, lai radītu interesi par kultūru, kultūras mantojumu un radošajām industrijām;

SASNIEDZAMIE REZULTĀTI – nodrošināta iespēja regulāri iepazīt Latvijas kultūras vērtības un laikmetīgās izpausmes, paredzot vismaz vienu kultūras un mākslas norisi katrā mācību semestrī; jauniešu auditorijai atbalstošu pasākumu pieejamība un jauniešu iesaiste šādu pasākumu rīkošanā; attīstīt kultūrizglītojošus pasākumus skolu jaunatnei ar senioru līdzdalību;

1. Vienota pieeja konkrētu novada iedzīvotāju grupu un mērķauditorijas segmenta informēšanai par kultūras dzīves norisēm;

SASNIEDZAMIE REZULTĀTI – izveidota mājas lapa, sakārtoti vides reklāmas stendi, turpināta sadarbība ar Vidzemes TV, attīstīti jauni kanāli komunikācijai ar sabiedrību;

1. Sadarbības veicināšana ar novada teritorijā esošajiem valsts un privātajiem muzejiem;

SASNIEDZAMIE REZULTĀTI – sadarbības iniciatīvas un projekti ar muzejiem pētniecības sektorā, izstāžu veidošanā un jaunu pakalpojumu izveidē;

1. Dažādu mākslas un kultūras žanru norišu attīstīšana, daudzveidojot pašvaldības iestāžu kultūras piedāvājumu un atbalstot privātās un nevalstiskās iniciatīvas, tai skaitā nodrošinot dažādu žanru profesionālās mākslas pieejamību;

SASNIEDZAMIE REZULTĀTI – izveidoti sadarbības projekti ar dažādiem producentiem un radošām personībām, bagātinot novada profesionālās mākslas piedāvājumu; kvalitatīva kultūras piedāvājuma un satura veidošana, tā pieejamības nodrošināšana, īpaši bērnu un jauniešu auditorijai, tādējādi audzinot izglītotu kultūras patērētāju;

1. Lasīšanas veicināšana un bibliotēku pakalpojuma pieejamība;

SASNIEDZAMIE REZULTĀTI – izstrādāta un ieviesta lasīšanas veicināšanas programma sadarbībā ar vispārējās izglītības iestādēm un pirmskolas izglītības iestādēm; reģistrēto lietotāju skaita un apmeklējuma lasītāju skaita pieauguma pozitīva dinamika, tostarp bērnu un jauniešu vidū; bibliotēkas krājuma pastāvīga atjaunošana ar informācijas nesējiem Eiropas kultūras telpas valodās; mobilās bibliotēkas (bibliobusa) izveide un pakalpojuma ieviešana, nodrošinot grāmatu pieejamību attālākajās apkaimēs;

1. Koprades pasākumu īstenošana kultūras jomā, sadarbojoties pašvaldību kultūras iestādēm ar vietējām kopienām un nevalstiskajām organizācijām;

SASNIEDZAMIE REZULTĀTI – jaunradītas kultūras norises, veidojot mērķauditorijas interesēm atbilstošu kultūras piedāvājumu; stiprina sadarbību ar nevalstisko sektoru un iedzīvotājiem, ieviešot demokrātiskas līdzdalības principus kultūras jomā;

1. Limbažu kā senās Hanzas pilsētas tēla veidošana un popularizēšana nacionālā, Eiropas un starptautiskā mērogā, piesaistot kultūras tūrisma mērķauditorijas;

SASNIEDZAMIE REZULTĀTI – īstenota mārketinga programma Limbažu kā senās Hanzas pilsētas un mūsdienu Sudraba pilsētas popularizēšanai, definējot kā kultūras tūrisma galamērķi un demokrātisku radošo izpausmju centru.

**VTP – 2. KULTŪRAS MANTOJUMA SAGLABĀŠANA UN RADOŠA IZMANTOŠANA, MŪSDIENĪGA INTERPRETĀCIJA UN TĀLĀKNODOŠANA DAŽĀDĀM AUDITORIJĀM**

1. Nemateriālā kultūras mantojuma vērtību, tradīciju, amata prasmju pārmantojamība;

SASNIEDZAMIE REZULTĀTI – nodrošināta labvēlīga vide amatniecības tradīciju un prasmju saglabāšanai, Vidzemes lībiskās kultūrtelpas izpētei un mantojuma nodošanai nākamām paaudzēm, sasaistot aktivitātes ar radošo industriju sektoru; izzinātas tradīcijas un popularizētas, praktizētas, veidojot gadskārtu svētkus un kultūrizglītojošus pasākumus;

1. Limbažu novada kultūras un vēstures mantojuma, vēsturiski nozīmīgu artefaktu un personību izzināšana un popularizēšana;

SASNIEDZAMIE REZULTĀTI – veikti pētījumi, tai skaitā zinātniski pētnieciskie izglītības iestādēs un rezultāti popularizēti sabiedrībai, veidojot izstādes, ekspozīcijas, lekcijas, digitālos resursus, izdodot grāmatas; apzinātas iespējas sakrālā mantojuma, tai skaitā dabas sakrālā mantojuma (Lībiešu upuralas u.c.) atbalstam;

1. Novadpētniecības materiālu digitalizācija un tam atbilstoša materiāli tehniskā bāze;

SASNIEDZAMIE REZULTĀTI – popularizēts novadpētniecības krājums, izveidota novadnieku datubāze, digitalizētas kolekcijas, rīkotas virtuālās izstādes; nodrošināta novadpētniecības materiālu attālināta pieejamība, veicinot novada atpazīstamību; veikta jauno novadpētniecības materiālu aprakstīšana un ievietošana Novadpētniecības elektroniskajā datubāzē;

1. Jaunu kultūras un tūrisma produktu un pakalpojumu veidošana, kas balstīti kultūrvēsturiskajā mantojumā;

SASNIEDZAMIE REZULTĀTI – izveidoti jauni kultūras un tūrisma produkti, pakalpojumi un pasākumi, kas balstīti kultūrvēsturiskajā mantojumā, tai skaita attīstīti jauni tematiski maršruti un interaktīvu ekskursiju piedāvājums dažādās Eiropas kultūrtelpas valodās profesionālu gidu vadībā;

1. Attīstīt grāmatu un rakstītā vārda nozīmību novada kultūrtelpas un sabiedrības attīstības veicināšanā;

SASNIEDZAMIE REZULTĀTI – veicināta grāmatniecība, lasīšanas un rakstīšanas kultūra; atbalstīta grāmatu izdošana; organizēti radošo projektu konkursi novada kultūrvēstures apzināšanai un veikto pētījumu apkopošanai un izdošanai brošūrās vai grāmatās;

1. Nostiprināt bibliotēkas kā pagastu un pilsētu izglītības, informācijas, kultūras un sabiedriskās saskarsmes centrus. Veidot bibliotēku kā vietu, kur pavadīt laiku, izglītoties, atpūsties, socializēties dažāda vecuma auditorijai;

SASNIEDZAMIE REZULTĀTI – pilnveidots bibliotēku tīkls, nodrošinot pieeju kvalitatīviem pakalpojumiem; attīstītas tehnoloģijas plašāku pakalpojumu nodrošināšanai; starpbibliotēku abonementa (SBA) izmantošanas veicināšana, 24/7 piekļuve krājumam (bibliomāti), kopkataloga atjaunošana; bibliotēkas atvērtas dažādām vietējo iedzīvotāju kopienu iniciatīvām (semināri, mācības, interešu klubi); mobilitātes nodrošināšana – grāmatu piegāde mājās senioriem, sadarbība ar Kopienas un Dienas centriem;

1. Veicināt aktivitātes, kas interaktīvā, kultūrizglītojošā formātā sekmē un rosina izpratni par novada kultūrvēsturisko mantojumu;

SASNIEDZAMIE REZULTĀTI – digitalizēti, apkopoti un sistematizēti pašvaldības pārziņā esošie novadpētniecības materiāli, nodrošināta atbilstoša materiāli tehniskā bāze to saglabāšanai; īstenotas aktivitātes Vidzemes lībiskās kultūrtelpas tradīciju izpētē, uzturēšanā un popularizēšanā; izveidoti atbalsta mehānismi inovatīviem un radošiem jauniešu iniciatīvu projektiem;

1. Kultūras pieminekļu saglabāšana un ilgtspējīga izmantošana;

SASNIEDZAMIE REZULTĀTI – izzināti un apkopoti kultūrvēsturiskie un dabas objekti, veikta kultūrkartēšana, izveidoti kvadrātkodi ar attiecīgo informāciju, padarot kultūrvēsturiskās vērtības par tūrisma objektiem;

**VTP – 3. KULTŪRAS UN RADOŠO NOZARU ILGTSPĒJĪGA ATTĪSTĪBA UN IEGULDĪJUMS NOVADA ATTĪSTĪBĀ, VEIDOJOT TO KĀ PIEVILCĪGU DZĪVES VIDI UN IECIENĪTU TŪRISMA GALAMĒRĶI**

1. Atbalsta mehānismi radošo industriju uzņēmumu attīstībai;

SASNIEDZAMIE REZULTĀTI – izstrādāta atbalsta programma radošai uzņēmējdarbībai un kultūras iniciatīvām, tai skaitā, veicinot finansējuma piesaisti radošās uzņēmējdarbības attīstībai; jaunu projektu īstenošanā izmantots sadraudzības pilsētu tīkls;

1. Profesionālās kultūrizglītības programmu attīstīšana, izglītojot nākamos kultūras un radošās industrijas profesionāļus;

SASNIEDZAMIE REZULTĀTI – daudzpusīga profesionālā pēctecība novadā – profesionālās ievirzes izglītības iestāžu mūzikā un mākslā rezultāts; īstenota kvalitatīva sadarbība ar Rīgas Mākslas un mediju tehnikumu, Latvijas Universitātes Akadēmisko bibliotēku u.c.; atvērtas ekosistēmas iesaistes platformas izveidošana, lai veicinātu starpnozaru sadarbību un “start-up” pienesumu novada radošajā uzņēmējdarbībā;

1. Grāmatu kā tautas garīgā mantojuma daudzinājums;

SASNIEDZAMIE REZULTĀTI – attīstīt lasītpatikas veicināšanas vidi dažādām mērķauditorijām; īstenot iniciatīvas literatūras ietekmes stiprināšanai uz ekonomiku un vidi;

1. Piesaistīt radošus talantus, īstenojot meistarklases, tikšanās ar profesionāliem māksliniekiem, rezidences, plenērus, vasaras skolas;

SASNIEDZAMIE REZULTĀTI – novads kā radošo izpausmju poligons dažādu kultūras jomu profesionāļiem; rezidenču programmas, sniegta iespēja darboties mākslinieku un literatūras rezidencēm; attīstīt radošos kvartālus (Burtnieku kvartāls u.c.) un kultūras iniciatīvu pudurus radošo uzņēmēju, amatnieku un kultūras iniciatīvu sadarbības veicināšanai un tūristu plūsmas apkalpošanai; Limbažu novada profesionālo mākslinieku atbalsts;

1. Videi draudzīgu pasākumu organizēšanas principu ieviešana kultūras organizācijās, mazinot ekoloģiskās pēdas nospiedumu;

SASNIEDZAMIE REZULTĀTI – turpināt ieviest risinājumus, organizējot kultūras pasākumus, iespējami vairāk īstenojot Zaļā kursa vadlīnijas.

**VTP - 4. EFEKTĪVA KULTŪRAS PĀRVALDĪBA UN KULTŪRAS UN RADOŠĀ SEKTORA DARBINIEKU PROFESIONĀLĀ IZAUGSME**

1. Kultūras un kultūrizglītības nozarē strādājošo profesionālā pilnveide, nodrošinot regulāru dalību darba specifikai atbilstošos kursos, konferencēs, pieredzes apmaiņas braucienos;

SASNIEDZAMIE REZULTĀTI – īstenoti kultūras darba specifikai atbilstošu semināru, kursu, konferenču apmeklējums, pieredzes apmaiņas braucieni; viesmīlības labo prakšu īstenošana kultūras iestādēs, rūpējoties par kvalitatīvu apmeklētāju apkalpošanu, tai skaitā nodrošinot kultūras satura pieejamību dažādās Eiropas kultūrtelpas tautu valodās;

1. Veicināt kultūras speciālistu iesaistīšanos starptautiskas apmaiņas programmās, mobilitātes projektos;

SASNIEDZAMIE REZULTĀTI – iesaiste ERASMUS+, NORDPLUS mobilitātes programmās;

1. Stiprināt speciālistu kapacitāti, piesaistot papildus speciālistus, ar mērķi sagatavot projektu pieteikumus, piesaistīt finansējumu no ārējiem resursiem;

SASNIEDZAMIE REZULTĀTI – stiprināta kapacitāte un prasmes, ieviesti jauni risinājumi un veidoti jauni produkti un pakalpojumi radošajās industrijās;

1. Veidot sadarbību ar profesionāliem māksliniekiem, augstākajām izglītības iestādēm (LKA, LMA, JVLMA, RISEBA, RSU, RTU, Vidzemes augstskola, EKA), tostarp prakses vietu nodrošināšana;

SASNIEDZAMIE REZULTĀTI – Karjeras dienas kultūras iestādēs;

1. Starpnozaru sadarbības projektu īstenošana (sociālā, uzņēmējdarbības, izglītības, jaunatnes u.c. jomās);

SASNIEDZAMIE REZULTĀTI – īstenoti rezultatīvi starpnozaru projekti kultūras pienesuma palielināšanai citu jomu attīstībā; regulāras starpnozaru tikšanās informācijas apmaiņai un koordinētai kultūrpolitikas īstenošanai; ekonomikas, sociālā, izglītības, jaunatnes un radošā sektora savstarpējā koordinācija un sadarbība;

1. Sadarbības platformas nodrošināšana kultūras sektora darbiniekiem un iedzīvotājiem;

SASNIEDZAMIE REZULTĀTI – organizēta tīklošanās, kopprojekti, semināri, konferences un citi radošo uzņēmējdarbību veicinoši pasākumi (Kultūras forums, hakatons un tml.);

1. Izvērtēt un deleģēt funkcijas NVO u.c., kas atslogotu konkrētu funkciju īstenošanu pašvaldības kultūras iestādēs;

SASNIEDZAMIE REZULTĀTI – sniegta iespēja uzdevumu izpildīt ar mazākiem resursiem un ar mazāku administratīvo slogu, ar labākiem netradicionāliem rezultātiem u.tml.

## **9.3. PRIEKŠLIKUMI RĪCĪBAS PLĀNAM KULTŪRAS IESTĀŽU INFRASTRUKTŪRAS SAKĀRTOŠANAI 2024. – 2026.GADĀ**

|  |  |  |  |
| --- | --- | --- | --- |
| **Nr. p. k.** | **Kultūras iestāde** | **Rīcības, uzdevumi** | **Izpildes termiņš** |
|  | **Limbažu novada kultūras pārvalde** | * Turpināt ieviest Limbažu novada kultūras apakšzīmolu; * Pievērst lielāku uzmanību Vidzemes lībiskā kultūras mantojuma izpētes centralizēšanai, apvienojot muzejdarbinieku spēkus; * Veikt novada kultūrvēsturisko objektu kultūrkartēšanu; * Jaunas štata vietas izveide- komunikācijas un mārketinga speciālists. | 2024  2024-2025  2024-2025 |
|  | **Limbažu kultūras nams** | * Ierīkot ventilācijas sistēmu; * Veikt kultūras nama pirmā stāva rekonstrukciju. | 2024  2026 |
|  | **Salacgrīvas kultūras centrs** | * Kultūras nama fasādes atjaunošana; * Kases loga un letes pārbūve; * Bijušās mākslas skolas telpas remonts; * Skatuves drapēriju nomaiņa; * Skatuves dēļu grīdas nomaiņa; * Skatuves mehānismu renovācija; | 2024 – 2025  2025  2024  2025  2025  2026 |
|  | **Ainažu kultūras nams** | * Skatuves remonts; * Malkas krāšņu nojaukšana; * Lapenes pie kultūras nama izbūve | 2026  2024  2025 |
|  | **Liepupes tautas nams** | * Liepupes pilskalna infrastruktūras pilnveidošana | 2026 |
|  | **Alojas kultūras nams** | * Lielās zāles jumta un griestu remonts (steidzami!); * Lietus notekreņu nomaiņa; * Divu malkas krāšņu nojaukšana lielajā zālē pie skatuves un proscēnija paplašināšana; * Piebūves celtniecība dekorāciju un aparatūras glabāšanai; * Piebūves celtniecība skatuves paplašināšanai un mākslinieku ģērbtuvēm; * Tualešu telpu kosmētiskais remonts un santehnikas nomaiņa; * Lietus nojumju izbūve virs ieejas kāpnēm. |  |
|  | **Staiceles kultūras nams** | * Elektrības instalācijas sakārtošana ; * Staiceles estrādes atjaunošana ; * Deju plača zem ozola atjaunošana ; * Telpu kosmētiskais remonts jauniešu klubiņā “Čempiņš”; * Estrādes solu atjaunošana ; * Parketa atjaunošana kultūras namā; * Kultūras nama 2.stāva telpu remonts. | 2024  2024  2024  2025  2024  2024  2024 |
|  | **Pāles kultūras nams** | * Tehniskā projekta izstrāde apkures sistēmas nomaiņai; * Apkures katla uzstādīšana un apkures telpas iekārtošana; * Bioloģiskās attīrīšanas iekārtas izbūve; * Tehniskā projekta izstrāde attīrīšanas iekārtu izbūvei; * Kultūras nama un muzeja ēkas jumta siltināšana | 2024  2024  2024  2024  2024 |
|  | **Pociema kultūras nams** | * Skatuves apgaismojuma iekārtu iegāde un uzstādīšana; * Bezvadu mikrofonu sistēma un kondensatoru mikrofoni apskaņošanai; * Lāzera projektors un ekrāns; * Saliekamās teltis. |  |
|  | **Vilzēnu Tautas nams** | * Skatītāju zāles krēslu iegāde * Skatītāju zāles logu vitrāžu nomaiņa * Prožektori zālē - skatuves izgaismošanai | 2024-2025 |
|  | **Limbažu novada Galvenā bibliotēka** | * Terases labiekārtošana; * Ventilācijas sistēmas sakārtošana | 2024  2025-2026 |
|  | **Pāles bibliotēka** | * Bibliotēkas ieejas zonas uzbrauktuves izbūve; * Pāreja uz Pāles pamatskolas ēku, nepieciešams telpu remonts | 2025  2025-2026 |
|  | **Salacgrīvas bibliotēka** | * Bibliotēkas ēkas remonts, paplašināšanās un modernizēšana; * Arhīva palīgtelpas remonts; | 2024-2026  2024 |
|  | **Liepupes bibliotēka** | * Organizēt pāreju uz Liepupes pamatskolas ēku, nepieciešams telpu remonts | 2025-2026 |
|  | **Svētciema bibliotēka** | * Ēkas fasādes uzlabošana; * Krātuves remonts; | 2024  2024 |
|  | **Ainažu bibliotēka** | * Kosmētiskais remonts lasītavā; * Grīdas seguma nomaiņa abonementā; | 2026  2025 |
|  | **Alojas bibliotēka** | * Bibliotēkas telpu kosmētiskais remonts; * Ventilācijas un gaisa kondicionēšanas iekārtu ierīkošana; * Mēbeļu, atbilstošu grāmatu plauktu visām lasītāju grupām, iegāde; * Izstāžu zāles iekārtošana; | 2020-2025 |
|  | **Staiceles bibliotēka** | * Apsildes radiatoru nomaiņa, ventilācijas iekārtu sakārtošana; * Jumta seguma nomaiņa. |  |
|  | **Limbažu muzejs** | * Sadzīves un etnogrāfisko priekšmetu atklātās krātuves izveide (pēc ēkas rekonstrukcijas) Burtnieku ielā 7b. * Krājuma ēkas Burtnieku iela 7c kosmētiskais remonts. * Krājuma telpas Nr.10, Burtnieku ielā 7a remonts un aprīkošana ar bīdāmo plauktu sistēmu. * Limbažu viduslaiku pils teritorijas labiekārtošana, izveidojot Pils dārzu un dārza paviljonu. * Muzeja ēkas Burtnieku iela 7 ieejas zonas renovācija. |  |
|  | **Salacgrīvas muzejs** | * Ēkas ārējo sienu siltināšana; * Kapitālais remonts pašreizējā krātuvē un atpūtas telpā; * Nēģu cepļa atjaunošana “Upesjennās” un krātuves izbūve saimniecības ēkā; * Lifta izbūve uz 2.stāvu, nodrošinot pieejamību cilvēkiem ar kustību traucējumiem muzejam un jaunatnes centram “Bāka”. | 2021-2025 |
|  | **Ainažu ugunsdzēsības muzejs** | * Gatavot projektu apkures sistēmas modernizācijai | 2024-2025 |
|  | **Pāles novadpētniecības muzejs** | * Muzeja fasādes remonts; * Muzeja 2.stāva remonts; * Izstāžu zāles remonts; * Jumta remonts; * Katlu mājas (kurtuves) kapitālais remonts; * Vestibila vizuālā noformējuma maiņa. |  |
|  | **Sporta un kultūras centrs “ Vidriži”**  **Struktūrvienība Melngaiļa sēta** | * Estrādes atjaunošana; * Mājas projekta izstrāde. |  |
|  | **Staiceles Lībiešu muzejs "Pivālind"** | * Muzeja telpu remonts (pēc ugunsgrēka) - Lielā ielā 12 * Logu nomaiņa (Lielā iela 12) * Ugunsdrošības un drošības signalizācijas remonts muzeja ēkā (Lielā ielā 12) * Uzbrauktuves izbūve cilvēku ar ierobežotām kustībām iekļūšanai muzejā * Centrālās apkures sistēmas ierīkošana muzeja ēkas (Lielā ielā 12) otrajā stāvā * Muzeja šķūnīšu remonts (Lielā ielā 12), - jumta segumi, atjaunošana * Vasaras estrādes izveide Brīvdabas laukumā | 2024  2024  2024  2024  2025  2025  2026 |