**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

20.06.2024. sēdes lēmumu Nr.426

(protokols Nr.11, 12.)

**ALOJAS** **BIBLIOTĒKAS** **NOLIKUMS**

*Izdots saskaņā ar*

*Bibliotēku likuma 4. panta otro daļu*

**I.** **Vispārīgie** **noteikumi**

1. Alojas bibliotēka (turpmāk - Bibliotēka) ir Limbažu novada pašvaldības kultūras, izglītības un informācijas iestāde, kas Bibliotēku likumā noteiktā kārtībā reģistrēta Latvijas Republikas Kultūras ministrijā un veic pasaules kultūras mantojuma - iespieddarbu, elektronisko izdevumu, rokrakstu un citu dokumentu uzkrāšanu, sistematizēšanu, kataloģizēšanu, bibliografēšanu un saglabāšanu, kā arī nodrošina tajā esošās informācijas publisku pieejamību un tās izmantošanu.
2. Bibliotēkas pamatadarbību, saimniecisko un materiāltehnisko bāzi finansē no Limbažu novada pašvaldības (turpmāk - Pašvaldība) budžeta līdzekļiem.
3. Bibliotēka atrodas Limbažu novada Kultūras pārvaldes pakļautībā un savu darbību realizē saskaņā ar Bibliotēku likumu, šo nolikumu, Limbažu novada pašvaldības domes (turpmāk - Dome) lēmumiem un citiem spēkā esošajiem normatīvajiem aktiem.
4. Bibliotēka savus uzdevumus, tiesības, pienākumus un darba organizāciju realizē patstāvīgi, sadarbojoties ar Pašvaldību, valsts pārvaldes un pašvaldību institūcijām, kā arī ar fiziskām un juridiskām personām.
5. Bibliotēka veic koordinējošo un administrējošo darbu Bibliotēkas struktūrvienībām – filiālbibliotēkām (turpmāk – filiālbibliotēkas) – vietējas nozīmes publiskajām bibliotēkām Alojas apvienības teritorijā.
6. Profesionālajā jomā Bibliotēka sadarbojas ar Limbažu novada Kultūras pārvaldi, saimnieciskajos jautājumos – ar Alojas apvienības pārvaldi.
7. Bibliotēkas finanšu, materiālo un nemateriālo līdzekļu un saimniecisko darījumu uzskaiti atbilstoši normatīvajiem aktiem veic Pašvaldības Finanšu un ekonomikas nodaļa.
8. Bibliotēku reģistrā Bibliotēkas nosaukums: Alojas bibliotēka, juridiskā adrese: Jūras iela 14, Aloja, Limbažu novads, LV-4064. Bibliotēkas reģistra numurs BLB 0254.
9. Lēmumu par Bibliotēkas izveidošanu, reorganizāciju un likvidāciju pieņem Limbažu novada pašvaldības dome, ņemot vērā Latvijas Bibliotēku padomes atzinumu.

**II.** **Bibliotēkas** **uzdevumi**

10. Attīstīt Bibliotēku par izglītības, informācijas, kultūras un sabiedriskās saskarsmes centru, nodrošināt operatīvus un kvalitatīvus vietējās sabiedrības vajadzībām atbilstošus informācijas pakalpojumus, veicināt kultūras mantojuma saglabāšanu, kultūrvides un mūžizglītības attīstību.

11. Sniegt kvalitatīvus pakalpojumus Bibliotēkas lietotājiem saskaņā ar Bibliotēkas lietošanas noteikumiem, ar savu filiālbibliotēku palīdzību nodrošināt bibliotēkas pakalpojumu pieejamību.

1. Veikt Bibliotēkai nepieciešamo iespieddarbu un citu dokumentu komplektēšanu, jaunieguvumu bibliotekāro apstrādi, iespieddarbu un citu materiālo vērtību uzskaiti un saglabāšanu.
2. Normatīvajos aktos noteiktā kārtībā norakstīt no Bibliotēkas krājumiem iespieddarbus un citus dokumentus.
3. Iekļauties Valsts vienotā bibliotēku informācijas sistēmā, realizējot noteiktās un deleģētās funkcijas.
4. Veidot Bibliotēkas elektroniskos katalogus un datu bāzes, veikt bibliogrāfisko uzziņu un informācijas darbu, sadarboties ar Limbažu novada Galveno bibliotēku kopkataloga un datu bāzu veidošanā.
5. Nodrošināt valsts un pašvaldības institūciju sagatavotās un publicētās informācijas pieejamību.
6. Veidot kultūrvēsturisko liecību krājumu par Alojas pilsētu, tās apkārtnes vēsturi un ievērojamiem cilvēkiem.
7. Nodrošināt novadpētniecības krājuma pieejamību sabiedrībai, veikt izglītojošo un kultūras darbu, veidot izstādes un pasākumus Bibliotēkā un ārpus tās, vadīt ekskursijas, izstrādāt un īstenot izglītojošas programmas.
8. Nodrošināt novadpētniecības krājuma papildināšanu, uzskaiti un saglabāšanu.
9. Nodrošināt sabiedrībai pieejamu un kvalitatīvu informāciju plūsmu par tūrisma piedāvājumu pieejamību novadā, apkārtējos novados un citur Latvijā.
10. Rūpēties par informācijas un komunikāciju tehnoloģiju ieviešanu un attīstību Bibliotēkā, nodrošināt Bibliotēkas lietotājiem bezmaksas pieeju internetam un vispārpieejamiem elektroniskās informācijas resursiem, kā arī nodrošināt iespēju bez maksas izmantot datorus.
11. Organizēt Bibliotēku, literatūru un lasīšanu popularizējošus pasākumus, izglītojošas interešu aktivitātes iedzīvotāju grupām.
12. Veikt Bibliotēkas darba procesus atbilstoši bibliotēku nozares nacionālo standartu prasībām.
13. Sniegt nepieciešamo profesionālo informāciju pēc reģiona galvenās bibliotēkas pieprasījuma.
14. Saskaņā ar likumu “Par valsts statistiku” sniegt ikgadējo statistisko un teksta pārskatu par Bibliotēkas darbību.
15. Sadarboties ar citām bibliotēkām, iekļauties starpbibliotēku abonementa sistēmā.
16. Ievērot personas datu aizsardzības noteikumus un apstrādāt personu datus atbilstoši Vispārīgās datu aizsardzības regulai.
17. Nodrošināt Bibliotēkas un filiālbibliotēku darbības publicitāti, atspoguļojot pasākumu norises un informāciju par citām Bibliotēkas aktivitātēm.
18. Bibliotēka, slēdzot saimnieciskos līgumus (pirkuma, piegāde, pakalpojumu sniegšana, darba veikšana u.c.), pretendentu izvēlas atbilstoši spēkā esošajiem normatīvajiem aktiem un Limbažu novada pašvaldības noteiktajai kārtībai.
19. Veikt citus normatīvajos aktos noteiktos uzdevumus.

**III.** **Bibliotēkas** **tiesības**

1. Patstāvīgi veikt darbību, saskaņā ar šajā nolikumā fiksētiem uzdevumiem, noteikt šīs darbības virzienus un Bibliotēkas lietošanas kārtību.
2. Saskaņā ar nolikumu veidot Bibliotēkas struktūru.
3. Sniegt maksas pakalpojumus, kārtību nosakot Bibliotēkas lietošanas noteikumos un Limbažu novada pašvaldības domes apstiprinātos maksas pakalpojumu izcenojumos.
4. Saņemt projektu finansējumu un veikt saimniecisko darbību, kas nav pretrunā ar Bibliotēkas uzdevumu izpildi.
5. Saņemt ziedojumus un dāvinājumus, kārtību nosakot Bibliotēkas lietošanas noteikumos.
6. Reproducēt izdevumu kopijas, ievērojot normatīvo aktu prasības.
7. Patstāvīgi sadarboties ar bibliotēkām Latvijā un ārvalstīs, apvienoties asociācijās, biedrībās un citās sabiedriskajās organizācijās, piedalīties to darbībā.
8. Saņemt metodisko palīdzību profesionālās darbības jautājumos no reģiona galvenās bibliotēkas speciālistiem.
9. Iesniegt priekšlikumus Limbažu novada Kultūras pārvaldei par Bibliotēkas darbību.
10. Īstenot citas normatīvajos aktos noteiktās tiesības.

**IV.** **Organizatoriskā** **struktūra** **un** **vadība**

1. Bibliotēkas struktūru, amatu un likmju sarakstu, amatu saimes un līmeņus apstiprina Limbažu novada pašvaldības dome, ievērojot Bibliotēku likuma un citu normatīvo aktu prasības.
2. Bibliotēkas vadītāju amatā ieceļ un no amata atbrīvo Limbažu novada pašvaldības dome. Darba līgumu ar Bibliotēkas vadītāju slēdz Limbažu novada Kultūras pārvaldes vadītājs.
3. Bibliotēkas vadītājs:

43.1. organizē un plāno Bibliotēkas darbu un ir atbildīgs par tās darbību, realizējot tās uzdevumus un tiesības;

43.2. nodrošina Bibliotēkas akreditāciju un atbilstību Bibliotēku likumā paredzētajiem bibliotēku akreditācijas nosacījumiem;

43.3. izstrādā Bibliotēkas lietošanas noteikumus, maksas pakalpojumus un iesniedz tos apstiprināšanai Limbažu novada domē;

43.4. apstiprina filiālbibliotēku reglamentus, lietošanas noteikumus, darba kārtības noteikumus, u.c., iekšējos dokumentus;

43.5. nosaka un apstiprina lietu nomenklatūru, izdod rīkojumus visos Bibliotēkas kompetencē esošajos jautājumos;

43.6. nodrošina Bibliotēkas personāla vadību;

43.7. izstrādā un iesniedz Limbažu novada Kultūras pārvaldē Bibliotēkas un filiālbibliotēku darba pārskatus un citu pieprasīto informāciju, sagatavo Bibliotēkas budžeta projektu;

43.8. bez speciāla pilnvarojuma pārstāv Bibliotēku attiecībās ar fiziskām un juridiskām personām.

1. Filiālbibliotēkas, kas reģistrētas LR KM Bibliotēku reģistrā un veic vietējas nozīmes bibliotēku funkcijas šādās adresēs:

44.1. Bibliotēka “Sala”: Liepu iela 3, Ungurpils, Alojas pagasts, Limbažu novads, LV- 4064;

44.2. Puikules bibliotēka: “Sabiedriskais centrs”, Puikule, Brīvzemnieku pagasts, Limbažu novads, LV- 4063;

44.3. Staiceles bibliotēka: Parka iela 1, Staicele, Limbažu novads, LV- 4043;

44.4. Vilzēnu bibliotēka: “Vilzēnu pamatskola”, Vilzēni, Braslavas pagasts, Limbažu novads, LV- 4068.

1. Bibliotēkas un filiālbibliotēku darbiniekus (turpmāk – darbinieki) pieņem darbā un atbrīvo no darba Bibliotēkas vadītājs. Darbinieki darbojas savas kompetences ietvaros saskaņā ar normatīvajiem aktiem, Bibliotēkas nolikumu, atbilstoši attiecīgā darbinieka darba līgumam un apstiprinātā amata apraksta nosacījumiem.
2. Bibliotēkas gada budžetā ir iekļauti filiālbibliotēku darbībai plānotie budžeta finanšu līdzekļi, filiālbibliotēku galvenie bibliotekāri seko līdzi ikmēneša budžeta līdzekļu uzskaitei, ko uzrauga Bibliotēkas vadītājs.
3. Bibliotēkas vadītāja atvaļinājuma vai ilgstošas prombūtnes laikā Bibliotēkas darbu vada un organizē ar Limbažu novada Kultūras pārvaldes vadītāja rīkojumu noteikta cita amatpersona.

**V.** **Noslēguma** **jautājumi**

1. Nolikums stājas spēkā ar 2024. gada 1. jūliju.
2. Ar šī nolikuma spēkā stāšanās brīdi spēku zaudē Alojas pilsētas bibliotēkas nolikums, kas apstiprināts ar Limbažu novada domes 2022.gada 28.aprīļa sēdes lēmumu Nr.382 (protokols Nr.5, 25.).

Limbažu novada pašvaldības

Domes priekšsēdētāja 1.vietnieks M. Beļaunieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU